c: text/html

text: 1Tata Diosqa Moisesmanwan, Aaronmanwan parlaspa, nerqa: 2Noqa Tata Diosqa kayta kamachini: Niy israelitasman uj puka wakata apamunankuta, sumajnin kajta, mana iman imanasqata, manaraj umanman yugo chayajta. 3Chayta qankuna sacerdote Eleazarman qonkichej. Paytaj jaramanta jawaman aysaytawan, qhawashaspalla ñak'achenqa. 4Chantá sacerdote Eleazarqa maki dedonwan chay wakaj yawarninman chhapurispa, Dioswan Tinkukuna Toldoj ñawpaqenta qanchis kutita ch'ajchonqa. 5Sacerdote qhawashajtintaj, chay wakaj imasninta ninapi ruphachenqanku: Aychanta, qaranta, yawarninta, wanunta ima. 6Chantá, sacerdoteqa oqharenqa cedro k'aspita, uj hisopo qhoritata, puka thantatawan, chaytataj maypichus waka ruphashan, chay ninaman choqaykonqa. 7Chantá sacerdoteqa llimphuta p'achasninta yakuwan t'ajsakonqa, tukuy cuerpontapis mayllakonqa; chaymantaraj jaramanqa yaykonqa. Chaywampis ch'isiyaykuykamaraj ch'ichipaj qhawasqa kanqa. 8Chay wakata ruphachej runapis kikillantataj p'achasninta yakuwan t'ajsakonqa, jinallataj tukuy cuerpontapis mayllakonqa. Paypis kikillantataj ch'isiyaykuykama ch'ichipaj qhawasqa kanqa. 9Chantá waj runa, llimphupaj qhawasqa kajqa chay ruphasqa wakaj ushphanta oqharispa, churanqa uj llimphu cheqaman, jaramanta jawapi. Chay ushphamantataj israelitasqa ruwanqanku llimphuchakuy yakuta; chayqa juchaj cuentanmanta jaywana. 10Waka ruphasqa ushphata oqharej runaqa p'achasninta yakuwan t'ajsakonqa; chaywampis ch'isiyaykuykamaraj ch'ichipaj qhawasqa kanqa. Kay kamachisqaqa wiñaypaj churasqa kanqa qankunapaj, jinallataj qankuna ukhupi tiyakoj forasterospajpis. 11Pillapis ima ayatapis llankhajqa qanchis p'unchayta ch'ichipaj qhawasqa kanqa. 12Kinsa kaj p'unchaypi, qanchis kaj p'unchaypiwan mayllakonqa chay llimphuchakuy yakuwan; jinamanta chay runaqa llimphupaj qhawasqa kanqa. Sichus mana llimphuchakonqa kinsa kaj p'unchaypi, nitaj qanchis kaj p'unchaypipis chayqa, mana llimphupaj qhawasqa kanqa. 13Sichus pi runapis ima ayata llankhaspa, mana llimphuchakun chayqa, Dioswan Tinkukuna Toldota ch'ichichan. Chayrayku chay runaqa israelitas ukhumanta chinkachisqa kanqa. Paypa patanman mana llimphuchakuy yakuwan ch'ajchusqa kasqanrayku payqa ch'ichipaj qhawasqa kanqa. 14Uj toldo ukhupi wañojmantaqa kayta kamachini: Pillapis chay ukhupi tiyakojqa, chayman yaykoj imaqa qanchis p'unchayta ch'ichipaj qhawasqa kanqanku. 15Chay toldo ukhupi mana allin kirpasqa kaj imaspis ch'ichipaj qhawasqa kanqa. 16Pillapis jaramanta jawapi runa wañusqata, pejpa wañuchisqanta, chayrí runa tulluta, chayrí aya p'ampanatapis llankhajqa qanchis p'unchayta ch'ichipaj qhawasqa kanqa. 17Ch'ichipaj qhawasqa kajpaj, juchaj cuentanmanta ruphachisqa wakaj ushphanta wich'ipi juturi yakuman chhapuchunku. 18Chaymantaqa llimphupaj qhawasqa kaj runa chay yakuman hisopo qhorawan chhapuspa, ch'ajchumuchun toldota, chay ukhupi imaschus kajta, chaypi kaj runastawan, jinallataj pichus aya tullusta, runa wañuchisqata, chayrí runa wañusqata, chayrí aya p'ampanata llankhajta. 19Chaytaqa ch'ajchumonqa pichus llimphupaj qhawasqa kajlla, ujta kinsa kaj p'unchaypi, ujtataj qanchis kaj p'unchaypiwan. Chay qanchis kaj p'unchaypi ch'ajchuchikoj runa kutimuspa, p'achasninta t'ajsakonqa, jinallataj cuerpontapis pay kikin mayllakonqa; jinapis ch'isiyaykuykamaraj ch'ichipaj qhawasqa kanqa. 20Sichus pipis ajina mana ch'isimpaj llimphuchakonqa chayqa, ayllusnin ukhumanta chinkachisqa kanqa, Dioswan Tinkukuna Toldota ch'ichichasqanmanta. Chay llimphuchakuy yakuwan mana ch'ajchuchikusqanrayku, payqa ch'ichipaj qhawasqa kanqa. 21Kay kamachisqaqa wiñaypaj churasqa kanqa. Pichus llimphuchakuy yakuwan wajta ch'ajchojqa p'achasninta t'ajsakunan tiyan. Jinallataj chay yakuta llankhajpis ch'isiyanankama ch'ichipaj qhawasqa kanqa. 22Ch'ichipaj qhawasqa runaj llankhasqasnenqa ch'ichipaj qhawasqallataj kanqa. Pichus chay llankhasqasta llankhajpis ch'isiyaykuykama ch'ichipaj qhawasqallataj kanqa.

robotstxt: allowed

filter: keep


text: 1Chaypacha Baladanpa churin Merodac-baladanqa Babiloniamanta rey kashaspa, cartastawan t'inkastawan Ezequiasman apacherqa, onqoyninmanta sanoyasqanta yachaspa. 2Ezequiastaj chay kachasta kusiywan jap'ikorqa, paykunamantaj tukuy kapuyninta rikucherqa: Qolqeta, qorita, sumajta q'apaj jawinasta, sumajnin kaj aceiteta, arma jallch'ana wasista, tukuy iman kajtawan. Kamachinan wasipi, nacionnimpipis manapuni imapis qhepakorqachu mana rikuchisqanqa. 3Chay qhepata Isaiasqa rey Ezequiasman rispa, taporqa: Maymantataj chay runas jamusqankuri? Ima nisunkutajri? nispa. Ezequiastaj nerqa: Karumanta, Babiloniamantapacha watukuwaj jamusqanku, nispa. 4Isaías tapullarqataj: Imatataj wasiykipi rikorqankuri? nispa. Ezequiastaj kuticherqa: Paykunaman rikucherqani imaschá wasiypi kaj chhikata. Wasiypeqa mana imapis puchunchu mana paykunaj rikusqankoqa, nispa. 5Chantá Isaiasqa Ezequiasman nerqa: Uyariy Tukuy Atiyniyoj Tata Diospa nisusqanta: 6Uj p'unchay chayamonqa, chaypachataj Babiloniamanta jamuspa, kunankama ñawpa tatasniykej waqaychasqasninkuta, qampa jallch'asqasniykita ima apakaponqanku. Chay imasmanta ni ima puchonqachu, nispa nin Tata Diosqa. 7Jinallataj Babiloniamanta kajkunaqa mirayniykimanta kajkunata wakinta capaspa, Babilonia reypa kamachinan wasipi kamachis kanankupaj churanqanku. 8Chantá Ezequiasqa Isaiasman kuticherqa: Tata Diospa nisqanta parlasqaykeqa sumajpacha, nispa, imaraykuchus sonqompi yuyarqa: Noqa kawsanaykamallapis k'acha kawsakuy, sonqo tiyaykuytaj kachun, nispa.


text: 1Tata Dios, jayk'ajkamataj qonqawankiri? Wiñaypajchu qonqawanki? Jayk'ajkamataj noqamanta pakakunkiri? 2Jayk'ajkamataj almay, sonqoytaj llakiypi, ñak'ariypitaj p'unchaynintin kanqanku? Jayk'ajkamataj enemigosniy watasqata jina jap'iwanqankuri? 3Señor Tata Diosníy, qhawariway, uyariwaytaj. Ñawisniyman k'anchaywan junt'achiy, ama wañuypi puñukapunaypaj. 4Manachayqa enemigoy nenqa: Atipani, nispa. Enemigosniy ama kusikuchunkuchu noqa urmajteyqa. 5Noqarí munakuyniykipi atienekuni, sonqoytaj kusikun, imaraykuchus Qan salvawanki. 6Tata Diosman takisaj allinta ruwawasqanmanta.


text: 1Noga Pablom cartacayämug Timoteo. Nogaga cä Jesucristopa cachran ruragmi Salvacug Diosninchi nimasha captin. Nätan Jesucristoga rurangam chay nimanganchicunataga. 2Timoteo, nogapag gam cayanqui juc churïnuymi Jesuspita rimapaptï payta chrasquicusha car. Gamta cuyapäcug Dios Taytanchi, jinaman Munayniyog Jesucristo cuyapälar ima-aygachrüsi yanapäshunqui jinaman gasilata cawachishunqui. 3Macedonia ninganta aywanäpag yargoyar, “Quëdacuynar cay Efeso marcachru” niptï, “Äri” niraymi. Nätan quëdarayga chaychru juc ishcay lutan yachrachigcunata “Ama chay lutancunata yachrachiychu” ninaypagmi. 4Jinaman niragtan chay lutan yachrachigcunata cay ninaypagsi: “Ama capäcuychu chay unay cuentucunalapita rimacuglaga, jinaman pipa ayllun aywag canganchipitas chay mana ushayniyog cuentucunalapita rimacuglaga” ninaypagsi. Chay cuentucunalapita pinsiag runaga plëtuyälarmi cawan piwan maywansi, jinaman Dios ningancunatas manam rurayta atipapäcunchu pay munangannuyga. 5Cananga chay runacunata niy cuyacug capäcunanpag. Nätan razonpa cuyacug canganta reguechicurcächun alita pinsiapäcunganpa, alita rurayar cawapäcunganpa, jinaman Diosman yupachicular cawapäcunganpa. 6Chaura chay runacunapita waquinga chaynuy mana rurapäcurmi chay cuentucunawan muyurärin imacunapitas mana välicunapita plëtucuglaman. 7Paycunaga Moisespa isquirbishanpita yachrachiyta munarcayanmi. Nätan chay yachrachipäcungan cuentucunalapitas manatan musyapäcunchüga imanir rimarcayangantas, ni manatan “Wacga u cayga caynuymi” nircayarsi, musyapäcunchu imanir nircayangantas. 8Noganchiga musyayanchim Moisés isquirbingancuna ali canganta. Nätan aliga cayan chay isquirbisha nimanganchinuy cawasham. 9Musyanganchinuysi Diosga Moiseswan isquirbircachir gomaranchi manam ali rurag runacunapag contran isquirbishatachu. Antis Diosga chayta isquirbichira chay mandashancunata mana cäsucugcunapagmi, Tayta Diosta mana cäsucur imatas ruragcunapagmi, Diosta manacagpag ricagcunapagmi, ima-aygatas juchäcugcunapagmi, Diosta mana manchagcunapagmi, Diospagcagcunata manacagpag ricagcunapagmi, taytanta mamanta wanuchigcunapagmi, runa-mayinta wanuchigcunapagmi, 10olgon olgon, warmin warmin cawagcunapagmi, olgocama u warmicama juc warminwannuysi u olgonwannuysi punugcunapagmi, runa-mayinta suwaypa aywarcachir ranticugcunapagmi, casquicunapagmi, yangacagpita “Nogaga musyayä razoncagtam” nir, Diosninchipa jutinta janchrarcur casquicugcunapagmi, jinaman razoncag willapapa contran sharcugcunapagmi. 11Nätan alisca ali Diosninchipa, chay alisca ali willapanta chaynuy lutan cawagcunata willapapäcunäpag nogatam nirayäman. 12Chaymi nogaga Munayniyog Jesucristota “Gracias” nicü, pay nimangannuy ali rurayta yanapämanganpita. Payga yupachicamarmi nogata acramasha runancunata yachrachig canäpag. 13Nogaga mas naupata carä paypita lutancuna rimagmi, payman yupachicugcunata cunchuchisha capäcunanpag ashigmi, jinaman alisca piñasham ima-aygatas rurarä paypa contran. Chaynuy rurarä mana payman yupachicungäcamam, nätan manam tantiarächu chay rurayangäcuna lutan canganta. Chaynuy lutantam Munayniyog Jesusga cuyapämasha. 14Jinarcurmi payga alisca alisca cuyapämälar, ima-aygachrüsi yanapämasha. Chaymi canan paymanga yupachicuyäsi, jinaman paytaga cuyayäsi lapan shongöpa. 15Chaura razoncagmi cayan Jesusman yupachicug-mayinchicuna cay nircayangan: “Jesucristoga cay pachaman shamura lutan ruragcunata salvananpagmi” nircayangan. Chaura nogaga chay lutan ruragcunapitas mas lutanninran caräsi. 16Chaynuy lutantam Jesucristoga cuyapämasha. Nätan nogataga cuyaparayäman payga chay lutan ruragcunata alisca alisca awantag canganta pi may runacunas musyapäcunanpagmi. Nä tantiarärir paycunas payman yupachicurcänan raygo, chaynuypa Dioswan imaycamas paycunas cawapäcunanpag. 17Chaymi nogaga imaypita imaycamas reyla cacugta, chay mana wanuy yachragta, mana ricapuy atipäna Japalan Diosta, alisca alinninpag ricä, jinaman paylatam imaypita imaycamas alawashagsi. Chaynuy cachun. 18Timoteo, gam cayanqui churïnuymi. Chaymi gamta niyag ima-ayga captinsi Dios munangannuy cawanaypag. Gamtaga unaylam Diosga chay willacug runancunawan willachishuray chay casqui yachrachigcunata amachänaypag. 19Nätan gamga yachrachinqui chay razoncag willapalatam, shongoypita mana juchachasha cawanaypag. Chaynuy mana cawarmi waquinga lutan rurayanganta shongon willayaptinsi mana cäsucur, Jesusman ali yupachicurcayanganpita mana yupachicugman muyurärin. 20Chaynuy rurarärira Himeneowan Alejandrom. Paycunata gargorurä Asyag cunchuchinanpagmi mana masta Diospita lutanta rimapäcunanpag.


text:
Ibarra (Impapura)
Ibarra nisqaqa (kastilla simipi: Ibarra icha San Miguel de Ibarra) Ikwadur mama llaqtapi Impapura markap uma llaqtanmi. Ibarra llaqtaqa José María Velasco Ibarramanta sutichasqa (Ikwadurpa umalliqnin).
Yuyarina
Allpa saywachi[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
- Wawa wasikuna :
- Huch'uy yachay wasikuna:
- Chawpi yachay wasikuna:
- Yachay sunturkuna: Uniandes Yachay Suntur
Llaqtapi paqarisqa[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- José María Velasco Ibarra, Ikwadurpa umallaqnin


text: 1Santu Espiritumi tantyatsimantsi guepacunataga waquin runacuna Jesucristuta chasquicurcurpis lutan yachatsicogcunata chasquipänanpag cashganta. Tsay lutan yachatsicogcunaga Satanás munashgantami yachatsengapag. 2Paycunaga lulacushpanmi ishcay cära capäconga. Tsaymi lutancunata yachatsirpis paycunataga imapis mana gocongatsu. 3Canan witsanpis lutan yachatsicogcuna yacharcaycätsin majayog cay mana ali cashgantami. Tsaynogpis yacharcaycätsin waquin cag micuyta y aytsata mana micapäcunanpagmi. Tsaycuna mana ali cashganta paycuna niptinpis Tayta Diosnintsi camashgancunaga lapanpis alimi caycan. Tsaymi lapan micuycunapis y aytsacunapis ali caycan Jesucristuman yäracogcuna agradëcicushpan micunanpag. Majayog caypis Tayta Diosnintsipitaragmi caycan. Tsaynog caycaptenga manacagman ama churashuntsu. 5Tayta Diosnintsipa palabranchöpis niycämantsi micuycunapis, aytsacunapis y majayog caypis ali cashgantami. 6Cay cartacho escribishgäcunata waugui-panicunata yachatsiy. Tsaynogpis Jesucristupa wilacuyninta imaypis yachacuy. Tsaynogpami Jesucristo munashgannog ali yachatsicog canquipag. 7Ama chasquipaytsu runacuna lutanta yachatsishgancunataga. Lutan yachatsicuyta chasquicunayquipa trucanga Tayta Diosnintsi munashgannog waran waran caway. 8Tayta Diosnintsi munashgannog cawayga más alimi caycan fïsicata rurashgantsipitapis. Física rurayga cay patsacho cawashgantsiyaglami ali caycan. Tayta Diosnintsi munashgannog cawaymi itsanga cay patsacho y gloriachöpis ali cawanantsipag caycan. 9Tsay yätsishgäcunata lapan runacunapis chasquicuptenga alimi canga. 10Tayta Diosnintsi munashgannog caway lapanpitapis más ali cashganta musyarmi imanog nacarpis pay munashgannog imaypis cawaycantsi. Tsaymi may-tsaychöpis wilacuyninta wilacuycantsi Jesucristuta pï-maypis chasquicunanpag. Payta chasquicuptenga pï-maytapis Tayta Diosnintsi salvangami. 11Cay nishgäcunata mana gongaypa lapan runacunata yachatsiy. 12“Mözularag caycar ¿imanogpatag Timoteo yachatsimäshun?” nir runacuna niptinpis ali shimilayquipa pï-maytapis parlapay. Tsaynogpis jutsata mana ruraypa caway, runa mayiquita cuyapay y Tayta Diosnintsiman imaypis yäracuy. Tsaynog cawaptiquimi yäracog mayintsi ricacur tantyacongapag paycunapis Dios munashgannog cawananpag. 13Chämushgäyag Tayta Diosnintsipa palabranta waugui-panicunata liyipanqui, yachatsinqui y shacyätsinqui pay munashgannog cawapäcunanpag. 14Ali wilacuyta wilacunayquipag Santu Espiritupita habilidäta chasquishga caycarga imaypis wilacuy. Tsay habilidäta chasquishgayquitaga Santu Espiritumi mayor wauguicunata tantyatsergan. Tsaymi umayquiman maquinta churaycur gampag Tayta Diosta manacärergan wilacur purinayquipag. 15Tsay nishgäcunata lapanta mana gongaypa imaypis ruray. Nishgänogla ali cawashgayquita ricashushpayquimi runacuna tantyapäconga Tayta Diosnintsi munashgannog cawaycashgayquita. 16Cuidädu jutsa rurayman tuninquiman. Tsaynogpis cuidädu lutanta yachatsinquiman. Rasun caglata yachatsir Tayta Diosnintsi munashgannogla imaypis caway. Tsaynog cawashpayquimi quiquiquipis y yachatsishgayquicunata chasquicogcunapis Tayta Diosnintsipa naupanman chayanquipag.


text: 1Tukuy imapas manaraq unanchasqa kachkaptinqa karqañam kawsay qokuq Semiqa. Paytam ñoqaykupuni uyarirqaniku, rikurqaniku hinaspa llapcharqaniku. 2Paymá reqsichiwarqaku wiñay kawsayta hinaptinmi rikusqaykumanta testigo kaspa qamkunamanpas willamuykiku wiñay kawsakuymanta. Kay wiñay kawsayqa Dios Taytawanmi karqa hinaspam ñoqaykuman rikuriykuwarqaku. 3Chayna rikusqaykuta, uyarisqaykutam willamuykiku chaynapi qamkunapas ñoqaykuwan huklla kanaykichikpaq. Ñoqaykuqariki hukllam kachkaniku Dios Taytawan hinaspa Churin Jesucristowan. 4Cheqaptapuni kusikunanchikpaqmi kaykunataqa qellqamuykiku. 5Qamkunamanmi willamuykiku Jesucristopa yachachiwasqankuta: Diosqa achkiy kasqanraykum paypiqa tutayayqa mana kanchu. 6“Dioswanqa hukllam kachkani” nichkaspapas tutayaypiraq kawsaspanchikqa llullakuchkanchikmi, manam cheqapman hinachu rurachkanchik. 7Diosninchik hina achkiypi purispam ichaqa llapallanchik huklla kachkanchik, Diospa Churin Jesucristopa yawarninñataqmi llapallan huchanchikmanta mayllawanchik. 8“Manam ñoqaqa huchayoqchu kani” nispaqa, kikinchikmi engañakuchkanchik, Diospa cheqap yachachikuyninqa manaraqmi ñoqanchikpichu kachkan. 9Payman huchanchikkunata willakuptinchikqa, paymi mana engañakuq hinaspa allin ruraq kasqanrayku pampachawanchik hinaspam tukuy mana allin rurasqanchikmanta mayllawanchik. 10Aswanqa: “Manam huchallikurqanichu” nispanchikqa Diostam llullapaq hapichkanchik. Diospa nisqankunaqa manaraqmi ñoqanchikpichu kachkan.


text: 1Suk diya Jesuska rirkan kamachikuk fariseo runapa wasinpi mikuk. Chay diya karkan samana diya. Chaypi mikuykaptinna Jesusta chiknik fariseo runakuna chatanayashpankuna chapaykarkansapa. 2Chaypina Jesuspa ñawpakninman shamurkan suk punkiy unkuyuk runa. 3Jesus payta kawashpa fariseokunata Moisespa killkadunta yachachikuk runakunata tapurkansapa: —¿Imatatí Moisespa killkadunpi yachachiwanchisapa? ¿Almitiwanchichu manachu samana diya unkudu runata alliyachinanchipa? 4Chashna Jesus tapuptinkunana chay fariseo runakunaka mana nimata aynirkansapachu. Chaypina Jesuska chay unkudu runataka makinmanta apishpa alliyachishpa willarkan wasinman kutinanpa. 5Chaymanta fariseokunata willarkansapa: —May willawaychi. Samana diya ichara wambraykichi vakaykichi suk uchkupi urmanman. Samana diya kaptin ¿maykan kankunatí chay uchkupi urmaduta mana surkunkichiman? 6Chashna Jesus willaptinkunana fariseo runakunaka mana nimata atiparkansapachu ayniyta. 7Chay fariseopa wasinpi mikuk yaykushpankuna runakuna munarkansapa ashwan alli bankupi tiyariyta. Chayta kawashpana Jesuska willarkansapa: 8—Mash uyariwaychi. Suk kasarachikuk runa funsiaman konvidashuptikichika ama chay kasarakkunapa ladunpi tiyariychichu. Chaypi tiyariptikichika ichara kanmanta ashwan munadu runa washata shamunman. 9Kankuna chay alli bankupi tiyariptikichika kasarachikuk runaka ladunchashushpaykichi willashunkichiman: “Kay bankumanta atariy kay runa tiyarinanpa.” Chashna willashuptinkuna pinkaynikichita muchushpaykichi rinkichi washa bankupi tiyarik. 10Chayrayku kasarachikuk runa konvidashuptikichika chayana bankullapi tiyariychi. Chayllapi tiyariptikichi ichara chay kasarachikuk runaka yaykuchishunkichiman mesapi mikunaykichipa. Chaypirami kankunawan tiyaridu runakunaka kawankasapa ashwan munadu kanaykichita. 11Kankuna kikikichilla kreyinakushpa kawsaptikichi Tata Dios pinkachishunkichi. Kankuna allillapi mana kreyinakushpa runamasikichita kuyashpa yanapaptikichi Tata Dios sukaman kushikushpa yanapashunkichi. 12Chaymanta Jesuska chay wasinpi karak fariseota willarkan: —Kanka konvidakushpayki mikuk shamunankunapa ama konvidaychu parlakmasikikunallata, nima wawkikikunallata, nima aylluykikunallata, nima tukuy layayuk llaktamasikikunallata. Paykunata konvidaptikika kantapish konvidashunkasapa. Kankuna sukwan sukwan kutichinakushpaykichi kikikichilla kushichinakuykankichi. 13Ashwan allita ruranayashpa fiestaykiman yaykuchiy mikuk mana nimayuk runakunata, makin tipidukunata, kojokunata, mana kawakukkunata. 14Tukuy chay laya runakunata konvidaptiki paykunaka mana kutichishuyta atipankasapachu. Chaypira Tata Dios tukuy alli rurak runakunata kawsachimushkan diya premyuykita kushunki. 15Jesus yachachikuptin uyarishpana chay mesapi mikuykak runakunamanta suk runa paytaka willarkan: —Tata Dios sielupi suk fiestata ruraptin chaypi mikuk runakuna sukaman kushikunkasapa. 16Chashna chay runa willaptin Jesuska suk ejempluta rimashpa willarkan: —Suk runa atun fiestata rurashpa aypa runakunata konvidachirkan wasinpi mikuk rinankunapa. 17Mikuna alli kaptinna suk wiwachunta kacharkan tukuy konvidadukunata kayak. 18Chashna kayak riptin paykunaka aynirkansapa mana atipanankunata riyta. Suk runa willarkan: “Chayrak chakrata rantishkani. Chayta kawak rinayni tiyan. Chayrayku willay ama piñakunanpa mana riptini.” 19Suk konvidadu willarkan: “Chunka vakatami rantishkani. Chaytami rinayaykani kawak allichu manachu nishpa. Chayrayku willay ama piñakunanpa mana riptini.” 20Chaymanta suk konvidadu willarkan: “Chayrak kasarashkani. Warminita mana sakiyta atipanichu. Chayrayku mana rinichu chay fiestaman.” 21Chashna mana niman suk runa katinayaptinkuna chay kayakuk runaka kutirkanna. Chaypina fiestakuk runata willarkan mana ni pi shamunayanankunata mikuk. Chayta uyarishpa fiestakuk runaka sukaman piñakurkan. Piñakushpa wiwachuntaka willarkan: “Kunanka utkakushpa rillay kayamuysapa kallipi plasapi tiyak runakunata. Pushamuysapa mana nimayukkunata, makin tipidukunata, kojokunata, mana kawakuy atipakkunata. Tukuy paykunata konvidamuysapa mikuk shamunankunapa.” 22Chashna willaptin wiwachunka tukuy willashkanta rurarkan. Chaymanta fiestayuktana willarkan: “Tata, ñami tukuy willawashkaykitana rurashkani. Aypa runakunata pushamuptinipish pishinllami kay wasiki untananpa.” 23Chashna chay wiwachun willaptinna fiestakuk runaka willarkan: “Rillay ñankunamanta chaymanta wasi pampankunapi puriykak runakunata pushamuk. Apurashpa pushamuysapa kay wasini untananpa. 24Allita willaykichi. Chay ñawpakta konvidadukunaka manami kay fiestaynipika mikunkasapanachu.” 25Chaymanta mikushkankunawasha Jerusalen llaktaman Jesuska rirkan. Chayman riykaptin aypa runakuna katirkansapa. Jesuska tikrakushpa chay katik runakunata yachachirkansapa: 26—Kankuna disipuluynikuna kanayashpaykichika tataykichimanta, mamaykichimanta, warmikichimanta, wambraykichimanta, wawkikichimanta, panikichimanta ñukata ashwan allita kuyawanaykichi tiyan. Kuyanakunaykichimanta ashwan allita ñukata kuyawaychi. Mana chashna allita kuyawashpaykichika manami disipuluynikunachu kankichi. 27Sukaman padesishpaykichipish runakuna chiknishuptikichipish ñukallata katiwanaykichi tiyan. Allita katiwashpaykichika disipuluynikunami kankichi. 28Mash allita uyariwaychi. Suk runa kuydakunan altu wasita ruranayashpa allita yuyaykunan tiyan imakunatami chay wasipaka munan nishpa. 29Mana allita yuyaykushpa ichara kallarinanllapi sakinman mana tukuchayta atipashpa. Chay mana tukuchadu wasita kawashpa tukuy runakuna chay wasichakuk runata asichishpa rimanmansapa: 30“Mash kawaychi. Chay runaka llullakushpa kallarishka wasichakuyta. Manami atipanchu tukuchayta.” Kankunapish chay wasichakunayak runashina allita yuyaykushpa ñukata katiwanaykichi tiyan. 31Chaymanta ichara suk sinchi kamachikuk runa makanakunayanman chikan llaktapi kamachikuk runawan. Chaypaka allita yuyaykunan tiyan: “Ñukapa chunka waranka soldaduynikunalla tiyan. Chay suk kamachikuk runaka ishkay chunka waranka soldadukunawan shamuykan. ¿Atipashachu manachu makaytaka?” 32Chaypina mana makayta atipananta yuyashpa chay kamachikuktaka willachinan tiyan amana shamunankunapa makanakuk. 33Kankunapish chay makanakunayak runashina allita yuyaykuychi katiwankichichu manachu nishpa. Mana tukuy layaykichita sakishpa katiwashpaykichika manami disipuluynikunachu kankichi. 34Chaymanta Jesus willarkansapa: —Sinchi kachika rikchak layapami alli. Allpayuk kachi mana nimapa allichu. 35Chay allpayuk kachita allpapi churaptinchipish mana nimapa allinachu nima kiwata wiñachinanpa. Mana nimapa alli kaptin wishchunchi. Allita uyariwaychi. Kankunapish mana allita kreyiwashpa kawsashpaykichika chay mana alli kachishinami kankichi.


text: 1Chaymantá Ezequiasqa wajyacherqa tukuy Israelmanta kajkunata, Judamanta kajkunatawan. Efrainmanwan, Manasesmanwampis cartasta apacherqa wajyachispa Jerusalenpi Tata Diospa Templonman jamunankuta, chaypi Israelpa Señornin Tata Diospa Pascua fiestanta ruwanankupaj. 2Reyqa yanapajkunawan, Jerusalenmanta kajkunawan ima parlanakuspa, nisqa Pascua fiestata ruwanankuta iskay kaj killallapi, 3imaraykuchus tiempompi Pascuataqa mana ruwayta atisqankuchu, sacerdotesmanta manaraj llimphuchasqas ashkharajchu kasqankurayku, nillataj tukuy israelitaspis Jerusalenpi tantakusqankurajchu. 4Chay parlanakusqankoqa reyman allin rijch'arqa, tukuy chaypi kajkunamampis. 5Chaytataj tukuy Israelman willarachinankuta nerqanku Beersebamantapacha Dan chaynejkama, Jerusalenpi Israelpa Señornin Tata Diospa Pascua fiestanta ruwaj jamunankuta. Ñawpajpeqa mana ajinata tantakuspachu ruwasqanku, kamachisqa kasqanman jina. 6Ajinata willarajkunaqa llojserqanku tukuy Israel nacionman, Judá suyumampis, reypa, jinataj yanapajninkunajpa cartasninwan, reypa kamachisqanman jina: Israel ayllumanta kajkuna, Tata Diosman kutirimpuychej Abrahampa, Isaacpa, Israelpa Diosninkuman. Paytaj qankunaman kutirimusonqachej Asiriaj reyesnimpa makisninkumanta qhepakorqankichejraj, qankunaman. 7Ama ñawpa tatasniykichej jinachu, nitaj wawqesniykichej jinachu kaychej. Paykunaqa qhesacharqanku ñawpa tatasninkoj Señornin Tata Diosta; chayrayku Diosqa paykunata jaywaykorqa llakiyta ruwasqa kanankupaj, kay rikushankichej jina. 8Chayrayku ama ñawpa tatasniykichej jinaqa sonqosniykichejta rumiyachiychejchu. Tata Diosta kasuychej, jamuychejtaj Diospa t'aqakusqan cheqaman, Tata Dios wiñaypaj t'aqakusqanman. Señorniykichej Tata Diosta sirviychej, Paytaj qankunapaj manaña chay jina phiñasqachu kanqa. 9Sichus qankuna Tata Diosman kutirikunkichej chayqa, wawqesniykichej, wawasniykichej enemigosniykichejpa makinkupi presos kajkuna khuyakuyta tarenqanku, kay jallp'amantaj kutimponqanku, imaraykuchus Señorniykichej Tata Diosqa may munakuyniyojmin, khuyakuyniyojtaj. Manataj qankunata qhesachasonqachejchu sichus qankuna Payman kutiripunkichej chayqa, nispa nerqanku chay cartaspeqa. 10Chay willarajkunaqa purimorqanku Efraín suyuta, Manasés suyutawan llajtamanta llajta rispa, Zabulón suyuman chayanankukama. Runastajrí paykunamanta asikorqanku, alqochakorqankutaj. 11Chaywampis wakin runas Aser ayllumanta kajkuna, Manasesmanta kajkuna, Zabulonmanta kajkunapis sonqonkuta llamp'uyachikuspa, Jerusalenman jamorqanku. 12Jinallatataj Judamanta kaj runastapis Diosqa sonqosninkuta kuyucherqa, reypa jinataj kamachejkunajpa nisqankuman jina junt'anankupaj, Tata Dios kamachisqanman jina. 13Ajinaqa iskay kaj killapi tantaykukorqanku may chhika runas Jerusalenpi, mana levadurayoj t'anta nisqa fiestata ruwanankupaj. 14Qallarerqankutaj chinkachiyta, Jerusalenpi karqa, chay altaresta. Inciensota q'oshñichina altarestapis wijch'umorqanku Cedrón Wayq'oman. 15Iskay kaj killapi chunka tawayoj kaj p'unchaypi Pascua corderota wañucherqanku. Sacerdoteswan, levitaswantaj p'enqakuspa llimphuchakorqanku, Tata Diospa Templonmantaj uywasta q'olachipunankupaj aparqanku. 16Chaymantataj ruwanasninku mit'asman yaykuporqanku, imaynatachus Diospa kamachin Moisespa leynimpi nin, jinata. Sacerdotesqa levitaspa jaywasqanku yawarta ch'ajchorqanku. 17Runas ukhumanta ashkharaj mana llimphuchakusqankuchu; chayrayku levitasqa chay mana llimphuchasqa runasrayku uywasta wañucherqanku, jinamanta Tata Diosllapaj llimphuchasqa kanankupaj. 18May ashkha runastaj Efrainmanta, Manasesmanta, Isacarmanta, Zabulonmanta ima Pascua fiestapi mikhorqanku mana llimphuchakuspalla, leypi qhelqasqa kajta p'akispa. Paykunaraykutaj Ezequiasqa Diosmanta mañaporqa: Khuyakoj Tata Dios, perdonapuy tukuy pikunachus ch'uwa sonqowan Qanta mask'asojkunata. 19Qan Tata Dios, paykunata perdonapuy, pikunachus ñawpa tatasninkoj Señorninku Tata Diosta mask'ajkunata, amapis llimphupajchu qhawasqa kachunku, Templopi kamachisqa kasqanman jina, nispa mañaporqa Ezequiasqa. 20Tata Diostaj uyarerqa Ezequiaspa mañakusqanta, tukuynin israelitastataj perdonaporqa. 21Ajinata qanchis p'unchaykunata Jerusalenpi kajkuna israelitas sinch'i kusiywan ruwarqanku mana levadurayoj t'anta jatun fiestata. Sacerdoteswan, levitaswan sapa p'unchay Tata Diosta yupaychasharqanku, sinch'ita sonaj tocanaswan takispa. 22Ezequiastaj tukuynin levitasman allinta parlaykuspa, sonqonkuta oqharerqa, pikunachus rikucherqanku Tata Diospaj ruwanasta allinta yachasqankuta, chaykunata. Qanchis p'unchay junt'ata mikhorqanku chay jatun fiestapi ñak'asqa uywasta jaywasqankumanta, allinyakuna jaywanasmanta ima, ñawpa tatasninkoj Señorninku Tata Diosta yupaychaspa. 23Chantá tukuy runas nerqanku qanchis p'unchaytawan fiestata ruwanankuta, jinataj may kusisqa chayta ruwarqanku. 24Judamanta rey Ezequiastaj chay tantasqa runasman qorqa waranqa torillosta, qanchis waranqa ovejastawan. Jinallataj kamachejkunaqa qollarqankutaj waranqa torillosta, chunka waranqa ovejastawan. Ashkha sacerdotestaj llimphuchakorqanku. 25Judamanta tukuy runasqa kusikorqanku, sacerdotespis, levitaspis; Israelmanta jamojkuna tukuy runaspis kusikullarqankutaj, forasterospis, Israel jallp'amanta jamojkunapis, chay Judá jallp'api tiyakojkunapis. 26Ajinamanta sinch'i kusiypuni karqa Jerusalenpeqa. Israelpa reynin Davidpa churin Salomonpa tiemposninmantapacha mana jayk'ajpis ajinaqa ruwakusqachu Jerusalén llajtapeqa. 27Chaymantataj sacerdotes, jinataj levitaspis sayarikuspa, chaypi kajkunata bendecerqanku, Tata Diostaj paykunata uyarerqa; mañakusqankupis janaj pachakama chayarqa, maypichus Santo Kaj Dios tiyakun, chaykama.


text: 1Kaykunapis Salomonpa nisqasnin kanku, mayqenkunatachus Judajpa reynin Ezequiaspa kamachisnin waj libroman thallerqanku, chaykuna. 2Diosqa wakin yachaykunata pakan, chaytaj Payta jatunchan. Reyesqa chay yachaykunata watunku, chaytaj paykunata jatunchan. 3Cielo pata kasqan, jallp'apis may ukhu kasqan, reyespa yuyayninkupis imaynachus kasqan imaqa mana unanchay atina kanku. 4Qolqe metalta ch'ichisninmanta ch'uwachay, pichus yachajtaj chaymanta uj vasota ruwanqa. 5Ajinallatataj reypa ñawpaqenmanta sajra runasta wijch'uy, kamachina tiyanantaj cheqan kaypi sinch'i sayachisqa kanqa. 6Reypa ñawpaqempeqa ama runaykachaychu, nitaj kuraj runaspa kanankupi kaychu. 7Aswan walej kanman ninasunku: Jamuy; kaynejpipuni karikuy, nispa, chay kuraj runaj ñawpaqempi k'umuykachachisunankumanta nisqaqa. Imatachus ñawisniykiwan rikusqaykitaqa, 8ama chay ratopacha juezman willamuychu; pajtataj waj uj jinata nispa, p'enqaypi rikhurichisunkiman, qantaj mana ni mayman uyaykita churayta atiwajchu. 9Runa masiykiwan quejanakupi kaspaqa, ama wajpa pakaypi nisusqanta sut'inchaykuychu. 10Jinamanta chay uyarisojqa p'enqaypi rikhurichisunkiman, chay sajra ruwasqaykimantataj runas mana qonqayta atenqankuchu. 11Maychus tiempompi parlapayayqa, qolqewan t'ikanchasqa qori manzana jina. 12Qori jaluchu jina, sumaj qori anillo jinataj, yachaywan pichus k'amejqa chay k'amisqata jap'ikojpaj. 13K'ajajta ruphamushajtin, chiri wayritaqa may sumaj, ajinallataj sumaj kachaqa kachajnimpajqa; jinamanta payqa kachajninta kusichin. 14Ch'aki phuyu jina, ch'aki wayra jinataj, pichus: Jaywarisaj, nin, nitaj jaywarinchu, chayqa. 15Pacienciaqa kamachejpa phiñakuyninta thasnun; llamp'u parlaytaj rumi sonqota llamp'uyachin. 16Sichus misk'ita tarinki chayqa, maychus atisqallaykita mikhuy; pajtataj anchata mikhuykuspa, lanzashawaj. 17Kawsaqeykitachus watukunki chayqa, ama k'iskimanta rinkichu; pajtataj qanwan amichikuspa, chejnisunkiman. 18Runa masimpa contranta llulla testigomanta sayajqa rijch'akun garroteman, espadaman, filo puntayoj flechamantaj. 19Llakiypi uj wasanchajman atienekoyqa uj chaki q'ewisqapis purisunman jina, chayrí uj kiru p'akisqawampis mikhusunman jina. 20Llakisqapaj takipoyqa aycha llik'isqamampis vinagreta jich'aykusunman jina, chayrí sinch'ita chirimushajtimpis p'achata lluch'ukusunman jina. 21Sichus enemigoyki yarqhasqa kashan chayqa, mikhunata jaywariy; ch'akichikun chayqa, yakuta jaywariy. 22Ajinata ruwaspaqa, umanman nina brasastapis jich'aykushawaj jina kanman, Tata Diostaj t'inkachisonqa. 23Wichay ladomanta wayramojtin, paraqa chayamun; ajinallataj sajra parlaykuna kajtin, phiñasqa uya rikhurin. 24Wasej k'uchullampi tiyakunaqa aswan walej jatun wasipi phiñanakuta mask'aj warmiwan tiyakunamantaqa. 25Imaynachus chiri yaku ch'akisqa runapaj may sumaj, ajinallataj karu llajtamanta chayamoj k'acha willaykunapis. 26Qonchu yaku juturi jina, asnashaj pujyu yaku jinataj, sajra runaj munayninta ruwaj cheqan runaqa. 27Ancha ashkha misk'ita mikhunaqa mana allinchu, nillataj jatumpaj qhawasqa kayta mask'aypis allinchu. 28Imaynachus uj mana perqayoj llajta, pillapis yaykunampaj jinalla, ajinallataj pichus phiñakuyninta mana ñit'iykukojqa.


text: 1- 3 Filemónllau Filemón, nuwa Pablo, irmänunchi Timoteuwan ishcanï cartacamü Washäcuj Jesús-janan runacuna wiçhgaraycächimaptinsi. Tayta Diosninchipa shiminta willapäcur purïshimashayquipita sumaj cushicü. Wasiquiçhu llapan juturaj irmänunchicunatapis, mama Apiatapis, yanapäcuj Arquiputapis wamayapämay, ari. Llapaniquita Washäcujninchi Jesúspis, Tayta Diosninchipis alli ñawinwan ricayculläshunqui. Llaquipäshushpayqui sumaj yanapayculläshunqui. 4Jamta yarpararmi, sumaj cushicü. Chaymi waran-waran Tayta Diosninchita mañacü: 5Taytallau Tayta, ima allish Filemón Tayta Jesúsman sumaj yupachicun. Irmänucunatapis alli ñawinwan rican. 6Ichanga: Yupachicü nirpis, alli cawananpaj sumajraj tantiyacuchun. Washäcujninchi Jesús-raycur allillata ruraycullächun nir. 7Irmänunchicunata sumaj llaquipashayquita musyä. Shacyächiptiqui, shungunpis achicyacäcusha. Chayta rurar, nuwatapis shacyächimanqui. Shungüpis achicyacäcusha. 8Chaypis Washäcuj Jesúspa maquinçhu cawar, piñacunaj camacan. 9Ichanga llaquipashpä alli shimilläpa mañacushayqui auquin carpis, Washäcuj Jesús-janan wiçhgarächimaptinpis. 10Uywayniqui Onésimupaj mañacushayqui, ari. Wiçhgararpis, Onésimuta wawäta-yupaymi ricä shimïpita Jesúsman yupachicuptin. 11Ñaupata ricay ñawiquiçhu manacaj runash caran. Cananmi ichanga ishcaninchita sumaj yanapaycämanchi. 12Shungü llaquiraycaptinsi, maquiquiçhüna cawananpaj cutiycächimü. 13Jesúspa alli willapanta willapäcushäpita wiçhgaraptï, ricamaj pishïman. Quiquiqui yanapämayta mana camäpacuptiqui, Onésimuta maquïçhu charayta yarpashcä. 14Ichanga mana aunimashayquicaman charänä mana camacanmanchu. Jamurpämanquiman. Alli shimiquipa aunimaptiquiraj, yanapämanman. 15Ñaupata Tayta Diosninchi camacächiptinçhi, Onésimo çhaquinta jurgusha. Cananmi ichanga maquiquipita mana imaypis jishpipäshunquipächu. 16Ñaupata uywayniqui captin, maquiquiçhu charashcanqui. Jesúsman yupachicuptinmi ichanga, yaçhänacushayqui irmänu-jina ricanquiman. Llaquipäshä-jina sumaj llaquipanquiman. 17Chaymi shungunchi tincuycaptin, nuwata-jina Onésimutapis alli ñawiquiwan ricanquiman. 18Imaçhüsi llutanta rurash captin, imatapis jaga-tucush captin, willamay. Llapanta jugaricushaj. 19Quiquï cartacaycämü: Llapallanta cutichishayqui nir. Ichanga Tayta Diosninchipa willacuyninta yaçhachishajpita, jagä-yupay caycanqui. Chaypis mana rimapäshayquinachu. 20Manchäga irmänu, Tayta Diosninchi-raycur yanapaycallämay, ari. Washäcuj Jesús-raycur shacyächicamay, ari. 21Wiyacujmi canqui. Chaymi juc-ishcayllata cartacamuptïsi, llapallantaçhi çharcuj aywanqui. 22Mañacärishayquita wiyar carsilpita llucshinäpaj Tayta Diosninchi camacächiptin, yapay watucushayqui. Pachächimanqui, ari. 23-24 Purïshimaj Marcospis, Aristarcupis, Demáspis, Lucaspis wamayämushunqui. Irmänunchi Epafraspis wamayämushunqui. Paytapis Washäcuj Jesús-janan carsilaraycächin. 25Chayllata cartacallämü. Taytanchi Jesucristu llaquipäshushpayqui yanapayculläshunqui, ari. Chaynuy caycullächun.


text:
Yunkuyu distritu
Yunkuyu distritu (kastilla simipi: Distrito de Yunguyo) nisqaqa Piruw mama llaqtapi, Punu suyupi, Yunkuyu pruwinsyapi, huk distritum. Uma llaqtanqa Yunkuyu llaqtam.
Yuyarina
- 1 Wiñay kawsay
- 2 Allpa saywachi
- 3 Llaqtakuna - Ayllu llaqtakuna - Uchuy llaqtakuna
- 4 Waki
- 5 Yachay tarpuy
- 6 Karu puriy
- 7 Yachachiy
- 8 Musiku
- 9 Apaykachana
- 10 Distritupi paqarisqa runakuna
- 11 Kaypipas qhaway
- 12 Pukyukuna
- 13 Hawa t'inkikuna
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
Llaqtakuna - Ayllu llaqtakuna - Uchuy llaqtakuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
28 367 runakuna (13 843 qhari, 14 524 warmi)
Simikuna[llamk'apuy | pukyuta llamk'apuy]
Distritupi aswanta aymara simitam rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Iñiy[llamk'apuy | pukyuta llamk'apuy]
Markap amachana santun[llamk'apuy | pukyuta llamk'apuy]
- Paduapas Antonio santu
- Borjapi Francisku santu
- Asunsyun Pallan
Yachay tarpuy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
Musiku[llamk'apuy | pukyuta llamk'apuy]
Apaykachana[llamk'apuy | pukyuta llamk'apuy]
Distritupi paqarisqa runakuna[llamk'apuy | pukyuta llamk'apuy]
Kurakakuna[llamk'apuy | pukyuta llamk'apuy]
- 2011-2014: Walker Chalco Rondón.
- 2007-2010: Juan Huanca Coarita.


text: 1Cuyay waugui Teó lo: Noga Lucasmi cay libruta Jesucristupita gampä guelgamö. Jesucristo wilacuyta galaycushganpita-pasami lapan rurashgancunata apostolnincuna ricayargan. Ricayashganta wilacuyänanpämi apostolnincunata Jesús cachargan. Paycuna wilacuyaptinmi wiyagcuna Jesuspita ascag guelgayash. Saymi nogapis cay libruta guelgä, galaycushganpita-pasa imano cashgantapis shumag tapucurcur. Saynöpami Jesucristupita yachasiyäshushgayquita más tantyanquipä. 5Israel nacioncho Herodes mandag rey caycänan wisanmi juc cüra cargan Zacarías jutiyog. Paymi cargan Abías cürapa castan. Zacariaspa warminmi cargan Elisabet. Paypa taytanpis cürami cargan. 6Paycunaga Tayta Diosninsi mandashgancunata cumplirmi imaypis cawayag. Saymi paycunapäga washanta pipis parlayagsu. 7Ishcanpis chachanami cayargan. Chacwanyashganyagpis Elisabetpa wawan manami cargansu. 8Saypitami Zacariaspa y cüra mayincunapapis turnun chämuptinna Jerusalenman aywayargan templucho Tayta Diosninsita sirviyänanpä. 9Saychömi imaypis rurayashganno suertitarä jitayargan maygan cürapis templuman incienso rupaseg yaycuyänanpä. Saymi suerti yargamorgan Zacariaspä. 10Sauraga Zacarías templo rurinman yaycuycur inciensuta rupasishganyagmi lapan runacuna Tayta Diosta manacuycäyargan templo patiucho. 11Templucho inciensuta rupaycäsiptinmi altarpa derëcha cag läduncho Tayta Diosninsipa angilnin Zacariasta yuripargan. 12Say angilta ricaycurmi Zacarías yupa mansacargan. 13Saymi ángil cayno nergan: “Zacarías, ama mansamaysu. Tayta Diosninsimi wiyashushcanqui manacushgayquita. Saymi warmiqui Elisabet gueshyacongapä olgu wamrata. Paypa jutinta churapanqui Juan cananpä. 14Suriqui yuriycuptinmi yupa cushicunquipä. Saynöpis lapan runacunami cushicuyangapä. 15Tayta Diosninsipa wilacuyninta wilacogmi suriqui cangapä. Manami vïnuta ni ima shincäsicogcunatapis upongasu. “Mamanpa pachancho cashganpita-pasami Santu Espíritu payta yanapangapä. 16Saymi Diospa wilacuyninta wilacuptin Israel runacuna jusancunata cacharir Tayta Diosninsi munashganno cawayangapä. 17Tayta Diosninsipa profëtan Elías wilacushgannömi paypis wilacongapä. Saynömi runacunata yäsenga wayinchöpis cuyanacur cawayänanpä. Jusalicur cawacogcunatami yäsenga Tayta Diosninsi munashgannöna cawayänanpä. Saynöpami runacunata yachasenga Cristo shamuptin ali chasquicuyänanpä.” 18Ángil sayno niptinmi Zacarías taporgan: “¿Imanöpatä musyäman nimashgayquicuna rasunpaypa cashganta? Nogaga auquinnami cä. Saynömi warmëpis chacwanna caycan. Sayno caycaptëga ¿imanöpatä surë canman?” 19Saymi ángil nergan: “Tayta Diosninsipa wilacognin Gabrielmi caycä. Paymi cachamash suriqui yurinanpä cashganta wilanäpä. 20Cay wilashgäcunaga lapanpis cumplengapämi. Nishgäcunata mana criyishgayquipitami cananga shimiqui watpash cangapä suriqui yurishganyag.” 21Sayyagmi templo patiucho runacuna shuyaraycäyargan: “¿Imanirtä cay hörayag Zacarías yargamunsu?” niyashpan. 22Saymi templupita yargarcamurna shimin watpash captin sëñalapana tantyasergan shuyaraycagcunata. Sauraga shuyaraycagcuna tantyayargan templo rurincho imapis yuripashganta. 23Saypitaga turnunta ushasquirnami wayinpana Zacarías cuticorgan. 24Saypitanami warmin Elisabet gueshyag ricacur pisga quilantin wayinpita mana yarguypa täcorgan. 25Cushicushpanmi nergan: “Tayta Diosmi nogata cuyapämash. Cananpitaga runacuna mananami jamuräyämanganasu wawaynag cashgäpita.” 26Elisabet gueshyag ricacushganpita sogta quilatanami Tayta Diosninsi cachamorgan ángil Gabrielta Galilea provinciacho caycag Nazaret marcaman. 27Saychömi virgen Mariata watucargan. Mariami aunishgana caycargan rey Davidpa castan Josëwan tänanpä. 28Chaycurmi ángil nergan: “¡María! ¡Tayta Diosninsi acrashganmi caycanqui!” 29Sayno niptinmi María yarpachacorgan: “¿Imanirtä sayno niman?” nir. 30Sayno yarpachacuycaptinmi ángil nergan: “María, ama mansamaysu. Tayta Diosninsimi gamta cuyashunqui. 31Cananpitaga gueshyagmi ricacunqui. Wawayqui yurenga olgumi. Paypa jutinmi canga Jesús. 32Payga munayyogmi cangapä. Saymi payta niyanga Diospa surin cashganta. Paytami Tayta Diosninsi churanga mandag rey cananpä, unay castan Davidtano. 33Paypa maquinchömi Israel runacuna imayyagpis cayangapä.” 34Sauraga María taporgan: “Runata manarä reguerga ¿imanöpatä gueshyag ricacöman?” 35Niptinmi ángil nergan: “Santu Espíritu gamman shamuptinmi Tayta Diosninsipa munayninwan gueshyag ricacunquipä. Saymi wawayquipä runacuna niyanga Diospa surin cashganta. 36Saynömi castayqui Elisabetpis, chacwanna caycar, gueshyacongapä. Paytami runacuna: ‘Golog warmi’ niyargan. Sogta quilanami payga gueshyag caycan. 37Tayta Diosninsipäga manami imapis ajasu.” 38Saymi María nergan: “Nogaga Tayta Diospa maquinchömi caycä. Sayno captenga pay munashganno cayculäsun.” Saypitanami ángil aywacorgan. 39Ángil nishganpita waraynincuna María aywargan Judea provincia jircacho caycag marcaman Elisabetta watucananpä. 40Zacariaspa wayinman chaycurmi saludargan Elisabetta. 41Saludaptinmi Elisabetpa pachancho caycag wamrapis cuyorgan. Sauraga Santu Espiritupa munayninwanmi Elisabet cushicushpan nergan: 42“¡Lapan warmicunapitami Tayta Diosninsi gamta acrashushcanqui! Gueshyag caycashgayqui wawayquita paymi imaypis yanapanga. 43Cristupa maman caycar watucamänayquipäga ¿pitä cä noga? 44Saludamashgayquita wiyaycur pachächo caycag wawäpis cushicur cuyushmi. 45¡Tayta Diosninsi nishushgayquita cumplinanpä cashganta criyishgayquipitami imaypis yanapäshunquipä!” 46Saymi María nergan: “Lapan shongöwanmi Tayta Diosninsita alabä. 47Salvacog Tayta Diosninsi acramashganpitami cushicö. 48Mana merëceg captëpis Tayta Dios cuyapämarmi acramash. Cananpitaga imaypis runacuna niyanga Tayta Dios acramashganta. 49Munayyog Tayta Diosninsi alimi ricamash. Paynöga manami pipis cansu. 50Pay munashganno cawagcunataga imaypis cuyapanmi. 51Pipis mana rurashgancunatami payga ruran. Yachag-tucogcunataga manacagmanmi churan. 52Mandag cashganpita nación mandagcunatapis gargun. Mana runa-tucogcunatami isanga ali cawayänanpä yanapan. 53Muchuycho cagcunatami micuyta puestupan. Mana cuyapäcog rïcucunatanami isanga yanapannasu. 54Abrahamta promitishganta cumplirmi paypita miragcunata imaypis yanapan. Saymi Israel runacunata mana gongaylapa cuyapan.” Sayno nirmi Tayta Diosninsita María alabargan. 56Elisabet cagcho quimsa quilano tarcurnami wayinpana María cuticorgan. 57Elisabetpa quilan tincusquiptinnami olgu wamrata gueshyacorgan. 58Wawayog cananpä Tayta Diosninsi payta yanapashganpitami castancuna y reguinacuyashgancunapis cushicuyargan. 59Saymi puwag (8) junagyog wamran caycaptin Zacariaspa wayinman paycuna aywayargan wamranpa cuerpunta señalayänanpä. Saychömi taytanpa jutilanta jutisiyta munayargan. 60Saymi maman nergan: “¡Manami sayno jutin canmansu, sinöga Juan casun jutenga!” 61Elisabet sayno niptinmi waquin runacuna niyargan: “Castayquicuna say jutiyog mana caycaptenga ¿imanirtä munanqui Juan jutin cananta?” 62Sauraga ima jutita churayänanpäpis sëñalapa Zacariasta tapuyargan. 63Tapuyaptinmi pay manacorgan tacshala tablata saycho guelgananpä. Nircurna saycho guelgargan: “Juanmi jutin canga” nir. Zacariaspis surinpa jutin Juan cananta munaptinmi saycho cag runacuna äyacash ricacuyargan. 64Sauraga jinan hörami shimin pashtarcuptin Zacarías Tayta Diosninsita alabargan. 65Saycunata ricaycur lapan reguinacuyashgan cushicuyargan. Say päsashganpitami pï-maypis parlayargan intëru say marcacunacho. 66Sayta wiyagcuna yarpachacuyargan: “¡Cay wamra winarcur ima munayyogrä cayconga!” Runacuna parlayashgannölami say wamrata Tayta Diosninsi yanapargan. 67Saymi Santu Espíritu tantyasiptin Zacarías nergan: 68“Israel runacunata yanapag Tayta Diosninsi alabash cayculäsun. Payga salvamänansipänami caycan. 69Pay munashganno cawag Davidpa castancunapitami munayyog salvador yurengapä. 70Sayno cananpämi unaypita-pasa musyasimargansi wilacog profëtancunawan. 71Saynöpis musyasimargansi contransicunapita jorgamänansipä cashganta. 72Abrahamta y paypita miragcunatapis promitishgancunataga manami gongashgasu. 74Saymi cananga chiquimagninsicunapa maquincho cashgansipita Tayta Diosninsi jorgamäshun pay munashganno mana mansacuypa waran waran cawanansipä.” 76Zacarías sayno niyta ushasquirmi wamrantana nergan: “Cristuta chasquicuyänanpä wilacuptiquimi runacuna musyayanga Tayta Diosninsipa profëtan cashgayquita. 77Wilacognin carmi runacunata tantyasinquipä Tayta Diosninsi perdonar salvananpä cashganta. 78Runacunata cuyaparmi Tayta Diosninsi Cristuta cachamonga. 79Saymi Cristo shamur sacäpacushno cawagcunata tantyasengapä jusancunata cacharir Tayta Dios munashgannöna cawayänanpä.” 80Juanga winaylantami Tayta Dios munashganno ali cawargan. Sunyag jircalacho targan Tayta Diosninsipa wilacuyninta Israel runacunata wilapayta galaycushganyag.


text: 1Profeta t'aqamanta huk profetaq warminmi Eliseoman rispa valekurqan: –Qosaymi wañukapun, yachankitaqmi payqa Señor Diosta manchakuq kasqanta. Kunanmi manuqnin runa hamuspa iskaynin churiykunata kamachinpaq apayta munashan, nispa. 2Hinan Eliseoqa tapuykurqan: –¿Imatataq qanpaq ruwayman? ¿Imallapas wasiykipi kashanchu? nispa. Viudataq kutichirqan: –Huk p'uyñuchapi aceitellan wasiypi kashan, manan imaypas astawanqa kanchu, nispa. 3Eliseotaq nirqan: –Chay hinaqa, phaway wasi-masiykikunamanta ch'usaq p'uyñukunata mañakamuy. Hayk'an atisqaykita huñuspataq 4churiykikunapiwan wasiykiman haykuy, punkuta wisq'akuspataq llapan chay p'uyñukunaman aceiteta hunt'achinki, hunt'a kaqkunatataq sapaqman churanki, nispa. 5Hinan viudaqa Eliseoq qayllanmanta ripuspa churinkunapiwan wasiman wisq'akurqanku. Hinaspa churinkunaq p'uyñukunata haywasqanman hina aceiteta hich'aykurqan. 6Llapan p'uyñukuna hunt'a kaqtintaq, viudaqa churinta nirqan: –Huk p'uyñutawan haywarimuwaychis, nispa. Churintaq ichaqa kutichirqan: –Manan kanñachu, nispa. Chay ratotaq aceiteqa tukukapurqan. 7Chay qhepatataq warmiqa profetaman rispa chayta willarqan. Hinan profetaqa nirqan: –Phaway chay aceiteta vendemuy, hinaspa manukusqaykita pagampuy, puchuq qolqetaq qanpaqpas churiykikunapaqpas necesitasqaykichispaq kanqa, nispa. 8Huk p'unchaymi Eliseoqa Sunem llaqtata rirqan, hinan huk qhapaq warmi Eliseota anchata rimapayaspa wasinpi mikhunanpaq waqyarqan. Chaymi Eliseoqa sapa kuti chayninta purispa chaypi mikhuq qhepakurqan. 9Chay warmitaq qosanta nirqan: –Yachanin kayninta purillanpuni chay qhariqa Diospa ch'uya profetan kasqanta. 10Wasi patapi huk wasita paypaq ruwapusun. Chaymantaq churasun huk puñunata, huk tiyanata, huk mesata, huk k'anchanatawan, watukuq hamuwaqtinchis chaypi qorpachananchispaq, nispa. 11Huk kutinmi Eliseoqa chayman chayaspa wasinman seqarqan samaykunanpaq. 12Hinaspa kamachin Giezita nirqan: –Wasiyoq warmita waqyamuy, nispa. Kamachin waqyamuqtintaq warmiqa payman qayllaykurqan. 13Hinan Eliseoqa kamachinta nirqan: –Kay warmita niy, anchatan ñoqaykuta khuyapayawankiku. ¿Imallatapas qanpaq ruwaykumanchu? ¿Munawaqchu reytapas ejército umallitapas qanpa allinniykipaq rimapayanaykuta? nispa. Warmitaq kutichirqan: –Allinmi kaypi llaqtamasiykunawan kashani, nispa. 14Eliseotaq nirqan: –Chay hinari, ¿imatataq paypaq ruwasunman? nispa. Kamachintaq kutichirqan: –Imaynachá kanmanpas, manan wawan kanchu, qosanpas yuyaqñataqmi, nispa. 15Chaymi Eliseoqa: –Waqyamuy, nirqan. Kamachintaq waqyamurqan, warmitaq punkullapi sayaykurqan. 16Hinan Eliseoqa warmita nirqan: –Q'aya wata kunan hinan huk qhari wawa oqllaykusqa kashanki, nispa. Warmitaq kutichirqan: –Diospa profetan, wiraqocháy, amapuni q'otuwaychu kay kamachiykita, nispa. 17Warmin ichaqa wiksallikurqan, watamanta hinataq qhari wawata wachakurqan, Eliseoq nisqanman hina. 18Wawaqa wiñasharqanmi, huk p'unchaytaq taytan qhawaq rirqan ichhuqninkunawan kashaqtin. 19Hinan taytanta qaparikuspa waqyakurqan: –¡Ay, umalláy-uma! ¡Umaymi nanashawan! nispa. Hinaqtinmi taytanqa huk kamachinta nirqan: –Phaway mamanman aparqoy, nispa. 20Kamachitaq erqeta mamanman aparqan, hinan mamanqa arphin patapi tiyachirqan chawpi p'unchaykama, chay qhepatataq erqeqa wañupurqan. 21Mamantaq payta profetaq puñunan wasiman aparqan, puñuna pataman churaykuspataq wasimanta lloqsispa punkuta wisq'aykurqan. 22Chaymantataq qosanta waqyaspa nirqan: –Huk kamachita asnontinta kachamuway Diospa profetanman usqhaylla rinaypaq, chaymantaña kutimusaq, nispa. 23Qosantaq tapuykurqan: –¿Imanaqtintaq kunanri payman rinki? Manamá Mosoq Killa Fiestapaschu, samana p'unchaypaschu, nispa. Warmitaq ichaqa kutichirqan: –Manan imananpaschu, nispa. 24Chaymantataq warmiqa asnota caronakurqan, hinaspa kamachinta nirqan: –Sillaykusqa asnoyta usqhaylla phawachinki. Amataq maypipas samachiwankichu, mana ñoqa niqtiyqa, nispa. 25Chay hinatan warmiqa rirqan, hinaspa profetaq kashasqan Carmelo orqoman chayarqan. Eliseotaq karutaraq rishaqtin rikurqorqan, hinaspa kamachin Giezita nirqan: –¡Qhawariy! ¡Sunem llaqtayoq warmin hamushan! 26Phawariy chaskiq, hinaspa tapuykunki: ¿Allillanchu kashanki? ¿Qosaykipas allillanchu kashan? ¿Churichaykipas allillanchu kashan? nispa. Hinan kamachiqa chaskiq rirqan, warmitaq: –Allillanmi kashayku, nirqan. 27Chaymantataq Eliseoq kashasqan orqoman chayaspa, chakinta oqllaykurqan. Giezitaq t'aqananpaq qayllaykurqan, Eliseotaq ichaqa nirqan: –Hinalla kachun, sonqo nanay llakisqan kashan, manataqmi Señor Diospas sut'inchawanraqchu imamantachus llakisqa kashasqanta, nispa. 28Hinan warmiqa nirqan: –Wiraqocháy, ¿ñoqari wawatachu mañakurqayki? Ñoqaqa nirqaykin: Ama q'otuwaychu, nispa. 29Eliseotaq Giezita nirqan: –P'achaykita allinta chumpiykukuy, hinaspa tawnayta aparikuspa phaway haqayta. Piwanpas tupaspaykiqa aman napaykunkichu, piña napaykusunki chaypas amataq uyarinkichu. Chayaspaykitaq tawnayta erqeq uyan pataman churaykunki, nispa. 30Erqeq mamantaq ichaqa Eliseota nirqan: –Señor Diospa sutinpin qanpa sutiykipiwan jurani, manapunin ñoqallaqa kutiymanchu, nispa. Hinan Eliseoqa paywan rirqan. 31Chaykamataq Gieziqa ñawparqospa, erqeq uyan pataman tawnanta churaykurqan, ichaqa manan kawsarirqanchu samarqanpaschu. Chaymi payqa Eliseoman phawarispa nirqan: –Manan erqeqa kawsarinchu, nispa. 32Wasiman Eliseo chayaqtintaq, erqeqa puñuna patapi wañusqaña chutarayapusharqan. 33Hinan haykuykuspa punkuta wisq'aykurqan, hinaspa Señor Diosmanta mañakurqan. Eliseollan chaypiqa karqan wañusqapiwan. 34Chaymantataq puñuna patapi erqe pataman thallaykurqan, hinan tuparqan siminpas siminwan, ñawinpas ñawinwan, makinpas makinwan. Erqeq cuerpontaq q'oñirirqan. 35Eliseotaq sayarispa wasi ukhupi puriykacharqan, chaymantataq wakmanta puñuna patapi erqe pataman thallaykurqan. Chayllamanmi erqeqa qanchis kutita achhirqan, hinan ñawin qhawarirqan. 36Chaymi Eliseoqa Giezita waqyaspa nirqan: –Wasiyoq warmita waqyarqamuy, nispa. Giezitaq waqyamurqan, chaymi warmiqa Eliseoman qayllaykurqan. Eliseotaq nirqan: –Kayqa churiyki, nispa. 37Warmitaq qayllaykuspa Eliseoq ñawpaqenpi pampakama k'umuykukurqan, chaymantataq churinta marq'aykukuspa wasimanta lloqsipurqan. 38Chay suyupi yarqay kashaqtinmi Eliseoqa Gilgalman kutimurqan. Huk p'unchaymi profetakuna Eliseoq muyuriqninpi tiyashaqtinku, Eliseoqa kamachinta nirqan: –Hatun mankapi profetakunapaq mikhunata wayk'uy, nispa. 39Hukninkun rirqan campota ima qorallatapas pallakuq, hinan k'ita calabazaq rurunta tarirqan, chayta pallaspataqmi unkhuyninman hunt'achirqan. Kutimuspataq q'allarqan, hinaspa mikhuy mankaman churarqan, manataq yacharqanchu imachus kasqanta. 40Chaymantataq mikhunata qararqanku mikhunankupaq, mikhuyta qallarishaspankutaq profetakunaqa qaparirqanku: –¡Dios sonqo runa, venenoyoqmi kay mikhunaqa! nispa. Manataq mikhurqankuchu. 41Eliseotaq ichaqa kamachirqan: –Huk chhikan hak'uta aparimuwaychis, nispa. Hinaspa mankaman chay hak'uta hich'aykuspa kamachirqan: –¡Kunanqa runakunaman mikhunata qaray! nispa. Paykunataq mikhurqanku, manañataq venenon kapurqanchu. 42Chay qhepatataq Baal-salisa llaqtayoq qhari Eliseoman aparqan ñawpaqkaq cebada cosechamanta iskay chunka t'antata chayllaraq ichhusqa choqllontin trigotawan. Hinan Eliseoqa kamachinta nirqan: –Kaykunata qoy runakunaman mikhunankupaq, nispa. 43Kamachintaq ichaqa kutichirqan: –¿Imaynataq kayllatari pachak runakunaman qosaq? nispa. Hinan Eliseoqa nirqan: –Qoy runakunaman mikhunankupaq, Señor Diosmi nin: Chaymantan mikhunqaku, puchunqaraqtaqmi kanpas, nispa. 44Chay hinatan kamachiqa ruwarqan, paykunataq mikhurqanku puchurqanraqtaq, Señor Diospa nisqanman hina.


text: 1Rey Uziaspa wañukapusqan watapin Señor Diosta rikurqani, paymi altopi tiyashasqa kamachikunan hatun tiyananpi, qoysu p'achanmi yupaychana wasita hunt'aykushasqa. 2Paypa altonpin k'anchashaq serafinkuna kashasqa, chaykunan soqta raphrayoqkama kasqaku. Iskay raphrankuwanmi uyankuta pakakusqaku, iskaywantaq chakinkuta pakakusqaku, iskaywantaq phalasqaku. 3Paykunapuran waqyanakurqanku: ¡Tukuy-atiyniyoq Señor Diosqa ch'uyay-ch'uya, ch'uyapunin! ¡Paypa lliphlli-kayninqa kay pachantintan hunt'aykun! nispanku. 4Chay hinata qapariqtinkun yupaychana wasiq punkunraq chhaphchikurqan, wasimantaq q'osñi hunt'aykurqan. 5Hinan nirqani: ¡Ay ñoqamanta, imanaykusaqtaq, wañurqosaqchá kunanqa! Tukuy-atiyniyoq Señor Diostan rikurqoni, payqa Reymi, ñoqaqa millay qhelli simi runan kani, millay qhelli simi rimaq runakuna ukhupitaqmi tiyanipas, nispa. 6Chay raton k'anchashaq serafinkunamanta huknin ñoqaman phalarimurqan. Altar patamanta sansata tenazakunawan hap'ispan apamuwarqan, 7hinaspan chaywan simiyta tupaykuwaspa niwarqan: Qhawariy, kay sansan simiykita tupaykusunki, huchallikusqaykin pichasqa, huchaykikunan pampachasqa, nispa. 8Chaymantataq Señor Diospa kunkanta uyarirqani: ¿Pitataq kachasaq? ¿Pitaq ñoqanchismanta willaq rinqa? nishaqta. Hinan ñoqaqa kutichirqani: Ñoqan kaypi kashani, ñoqata kachaway, nispa. 9Chaymi niwarqan: Phaway, kay llaqtata nimuy: Anchataña uyarishaspapas manan entiendenkichischu, allintaña qhawashaspapas manan reparankichischu, nispa. 10Kay runakunaq sonqonta rumiyachiy, ninrinkutapas roqt'uyachiy, ñawinkutapas ñawsayachiy, ama uyarinankupaq, ama rikunankupaq, ama entiendenankupaqwan. Ahinapin ñoqaman mana kutirikamuwanqakuchu, manataq qhaliyachisqapaschu kanqaku, nispa. 11Chaymi ñoqaqa tapuykurqani: Señor Diosníy, chaykunari, ¿hayk'a unaytaq kanqa? nispa. Paytaq niwarqan: Llaqtakuna lliw thunisqa, mana ch'ulla tiyaqniyoq kanankama, wasikunapas mana ch'ulla runayoq kanankama, campokunapas purun-purun kanankama, 12runakunata presota karu suyuman apachinaykama, kay suyu ch'usaqpuni-ch'usaq kanankama. 13Runakunamanta chunka p'akillanña qhepanman chaypas, wañuchisqallapunin kanqa, ichaqa imaynan encina sach'apas, roble sach'apas wit'usqa kurkunmanta ch'ikchimun, chay hinatan ch'uya llaqtayqa ch'ikchimunqa, nispa.


text: 1Chay timpućhu Judeapi nunacuna Antioquia malcäman ćhälälimulmi chalapacücunäta yaćhachicuyan: “Manamá salbaśhachu capäcunqui Moisespa camachicuyninćhu nishannuy mana siñalachicul'a” nil. 2Chaymi Pablowan Bernabé chay yaćhachicücunäwan ruyducuyalcan. Chaymi chay malcäćhu chalapacücunaca ćhulälälin Pabloctawan Bernabëta juc cumpañänincunactawan Jerusalenta lil, chayćhu puydï yaćhapacücunätawan caminaycücunäta chay yaćhachicuycunapi limanaculcänanpä. 3Chaynalculmi paycunacta Jerusalenman caćhapäcula. Chaynu liyalcalmi Fenicia malcacunap, Samaria malcacunap pasal Israel-masincunacta willala: “Mana-Israelcunapis Diosninchictam canan'a sirbiyalcan” nil. Chayta uyalilmi allicta llapanpis cushiculcäla. 4Chaypi Jerusalenta ćhäläliptinmi, lluy chalapacücuna, puydï yaćhapacücunaca, caminaycücunäpis allinpa ćhasquipäcula. Chayćhümi Pablowan Bernabé Diosninchic imacta paycunawan lulaśhantapis willala. 5Chayćhu waquinnin fariseocunäpi chalapacücunañatacmi śhalcuculcul: “Chay mana-Israel chalapacücunaca ya'anchicnuy siñalachiculcächun. Jinalcul Moises camachimäśhanchicta lluy lulaycuchun” nicuyalcan. 6Nipäcuptinmi puydï yaćhapacücunäwan, caminaycücunaca chay cüsacunacta sumäta licaycälila. 7Chayćhu llapanpis millpap-millpanacalcäliptinmi Pedro śhalcuculcul nila: “Cuyaśhá chalapacü-masïcuna, yaćhapäcuśhayquinüpis unaypïmi quiquin Diosninchic ya'acta aclamäla chay mana-Israelcunäta willaptí paycunapis salbaśha capäcunanpä. 8Mayanpa śhun'untapis lisï quiquin Diosninchic paycunactapis Chuya Ispiritunta uyaptin'a ya'anchictanüpis ćhasquishantam tantiaycachin. 9Pay'a juc-jucpächu mana licalmi paycunactawan ya'anchicta chalapacuśhallanchicpa chuyanchaycamanchic. 10Chaynu cayaptin'a ¿imapïtan Diosninchicta ruydupayä-yupaypis, Moisespa camachicuyninta uyniquiwan ñitiyächinqui? Awilunchicpis nï ya'anchicpis cumpliy manamá atipälanchicchu. 11Aśhwanpam paycunanüpis chalapacunchic Jesuspa llaquipacuyllanpa salbaycuśha caśhanchicta” nil. 12Chaynu niptinmi llapanpis upällälälila uyalipäcunanpä. Jinaptinmi Pablowan Bernabëpis willala quiquin Diosninchic mana-Israelcunäćhu maynu sumä allincunacta milagrucunactapis lulachishanta. 13Chay nïta camacäluptinmi Jacobo nin: “Chalapacü-masïcuna, uyalipämay. 14Canan Simonpi uyalishanchicnüpis quiquin Diosninchic chay mana-Israelcunäpïtapis wamäta japächacula nunancuna capäcunanpämi. 15Cay nishan limayan unay willacünin isquirbishanćhümi. Chayćhümi niyan: 16‘ “Chaypïta cutimulmi Davidpa ayllunta śhalcalcachil tacyachishä wasi tunïsha-yupay cäcäta. 17Jinaptïmi Adanpi śhamü jinantin caśhtacunäpi nunacunaca ya'ap cäcá ashipäman'a” nil. Cay nilmari chay unay timpupi lluy willacachimula quiquin Diosninchic’ nil. 19“Chaymi ya'a ní: juchanpi wanaculcul Diosninchicman chalapacuyalcaptin'a ¿imapäñam juc sasachacuycunawan mana-Israelcunäta mastá ñitichichwan? 20Chay lulananchictá aśhwanpa juc papilta apachishun: ‘Amaña pinsalcäliychu chay unay taytachayquicunap custumrinman'a, nï anla juchacuycunaman'a. Ñatac ama yawarnin pasäśha aychactapis micapäcuychu, nïtac yawarcunactapis’ nil niyäta. Chayllapämari capäcun'a. 21[Ama pinsatïbu cayalcaychu;] unay timpupïpis Moisespa camachicuyninpïta warda muyuncunäćhü-camam may juntunacuna wasićhüpis lïgil yaćhayalcächinlä” nila. 22Chaypïtam puydï yaćhapacücunaca, caminaycücunaca, lluy chalapacü-masincunawan pinsälälin juc cumisyun numrayta Bernabëtawan Pablocta Antioquia malcäman liwshinanpä. Chaymi chalapacücunäćhu allinpa-cama licaśha Barsabas nipäcuśhan Judastawan, Silasta aclälälin. 23Paycunawanmi apachipäcula caynu limayä papilta: “Jesuspa puydï yaćhapacünincunäwan, caminaycücunäwan, chalapacücunäpis limaycälimuc Antioquia-lädućhu, Siriawan Cilicia-lädućhu chalapacücunäta. Mana-Israel caśhta cayalcaptiquipis Jesusninchic jucllachaycamäśhanchicpam cay papilta apayächimú. 24Yaćhälälïmi cay malcäpi mana ya'acunap shimï-cama śhalcamul, imaymanacta limapalcul, lluy ishcay śhun'uchipäcuśhuśhayquita. 25Chaymi amcunaman caśhan cutilcächimú Bernabëtawan Pablocta. Jinaman Judastawan Silasta Jesusninchicpa ñacäcuna capäcul llapanchicpïpis cuyaśha captinmi paycunawan cusca śhamunanpä ćhulapäculá. 27Paycunapis cayćhu nipäcuśhactanüllaćh shiminwanpis niycälishunqui tacyalpälichishunquipis. 28Ya'acunapis ñatac Chuya Ispiritupis mana anchap uyalcänacpämi caycunallacta niycälic: 29Taytachancunapä ćhipiycapuśhan uywacunacta ama micapäcuychu, nïtac yawarnin pasäśha aychactapis nï yawarnincunactapis. Jinaman'a ima anla juchacuycunapïpis japächaculcay. Cay nishäcunätanuy lulapäcuptiqui'a, cawsayniqui allinmi can'a. Jamallá” nil. 30Chaynu Antioquia malcäman ćhälälil-pacham chalapacücunäta juntuycul apachishan papilcäta uycula. 31Chayćhu lïgilcälilmi llapanpis cushiculcäla chay papil balurchaycuśhanpi. 32Jinaman Judaswan Silaspis, Diospi willacücuna capäculmi shiminwan callpanchaycälila, masïsu chalapaculcänanpä. 33Chaypïta chayćhu unay caycuyaptinmi chay cumisyuncäta caćhälälila malcanta jawcallaña cuticalcämunanpä. ˻ 34Jinaptinpis Silas yaćhacaypanuy yaćhacälulmi mana cutiyta munalachu.˼ 35Jinaman Pablowan Bernabëpis Antioquiaćhu quïdacalcämulatacmi chalapacücunawan Jesuspi willacuśhtin yaćhachishtin. 36Chayćhu allin unayña cayalcäśhanpïmi Pablo Bernabëta nila: “Acuchun, intirućhu Jesuspi willaśhanchic chalapacü-masinchiccunäman lishun imanuy caśhantapis watucamü” nil. 37Niptinmi Juanpa lisipäcuśhan Marcostapis puśhayta Bernabé munala. 38Pabloñatacmi ichá mana munätuculachu, chay puntacta puśhaptin Marcos caćhaycul Panfilia malcällapi cuticamuśhanpi. 39Chaynu mana munaptinmi allicta piñanaculcul, sintichinaculcul wicta cayta liculcäla. Chaymi Bernabé Marcosta puśhaculcul Chipre malcäta pasacula. 40Pabloñatacmi ichá cumpañäninpä Silasta ashicülun. Jinaptinmi chayćhu llapa chalapacücunaca Dios yanapänanpä maquinman ćhulaycuptin liculcäla chay malcapi juc-lädu malcacunaman. 41Jinalmi Siriap, Ciliciap malcancunaman ćhäla, chayćhu chalapacücunäta tacyalpachishtin.


text: 1Cha yaha̱ cuan, ta chiñi̱ noo ndusu cha cuaha vavaha ñáyɨvɨ nya andɨvɨ. Ta catyí ñu: ¡Cahnu xaan cuví Nyoo! Sutu Mañi yo, Nyoo cuví ra ra sacacu̱ chi yo. Ta chi maa ra tahán chi cha sacahnu yo, tyi iyó xaan tunyee iñi chi ra. 2Vatyi vaha sacutuñí ra chihin cha ndaa ta chihin cha ndicha. Tachí tuñi ra chi ñaha cata iñi cuan. Vatyi satɨvɨ̱ xaan ña chi ñáyɨvɨ iyó sɨquɨ ñuhu ñayɨvɨ̱ chihin cha quiñi caa cha sacuvi̱ ña chihin ñu. Ta yucuan chaha tachí tuñi ra chi ña, ta cha cuenda cha chahñi̱ ña chi ñu sacuví tyiño nuu ra. 3Ta quichaha catyí ñu inga chaha: ―¡Cahnu xaan cuví Nyoo! Ñuhma cha cayú ña, ma cucuita ca maa cha ndaa chi ityi sɨquɨ ―catyí ñu. 4Ta ndɨ oco cumi ra cha vaha chahnu ta ndɨ cumi tahan cha nyitó cha nyicú nu nyaá tyayu Nyoo, cachicuiñi̱ chɨtɨ ra nya nu ñuhú. Ta casacahnú ra chi Nyoo nu nyaá ra nu tyayu ra. Ta catyí ra: ―¡Na cuvi chi tyicuan caa! ¡Cahnu xaan cuví Nyoo! ―cacatyí ra. 5Ta nu nyaá tyayu Nyoo, tyacu noo ndusu, ta catyí chi: Sa̱cahnu ndo chi Sutu yo Nyoo Tandɨhɨ nyoho cha sacuví ndo tyiño nuu ra, ta quichahá ndo chi ra, vasɨ nyihi ndo, o chahnu ndo. 6Ta chiñi̱ tiqui noo ndusu tari cha cuaha vavaha ñáyɨvɨ cahán, tari ndusu nu cuaha xaan yuvi ndutya, ta tari cha ñihi xaan cahán savi. Ta catyí chi: ¡Cahnu xaan cuví Sutu yo Nyoo! Vatyi cha quichaha̱ nyaca ñaha ra ta iyó tandɨhɨ tunyee iñi chi ra. 7Na cusɨɨ cuñi yo ta na cutu yo chihin tusɨɨ iñi. Na sacahnu yo chi ra. Vatyi cha chaa̱ cuhva cha cua coo yo vico tandaha ra cuví Mbee Luhlu. Ta yoó cuacuvi yo tari noo ñasɨhɨ ra, cha nyatú tuhva ri yo quɨvɨ tandaha yo chihin ra. 8Ta maa yo cucuihno yo sahma linu finu, ndɨɨ ta cuichin. Vatyi sahma linu finu cuan cuñí chi catyí cha vaha cha sacuví ñáyɨvɨ cuenda ra. 9Tyicuan ta quichaha catyí ángel cuan chi: ―Tya̱a tuhun ihya nu tutu: “¡Sɨɨ xaan cuví chi ñu cha nyaá cuhun vico tandaha ra cuví Mbee Luhlu!” Ta catyí tucu ra chii tyehe caa: ―Ican ihya cuví tuhun ndicha Nyoo ―catyí ra chii. 10Tyicuan ta chicuiñi̱ chɨti chaha ángel Nyoo cuan vatyi sacahni chi ra, soco catyí ra chii: ―Ma sacahnun chii, vatyi musu Nyoo cuví tucu yuhu tari yoho, ta tari tandɨhɨ ra yañi yo cha nyicón tuhun ndicha ra Jesucristo. Chi Nyoo tahán chi sacahnu yo ―catyí ra chii. Vatyi tuhun ndicha ra Jesús, ican cuví cha chahá cuhva chi ra cacuví profeta, ra cha cachahá cuenda tuhun cahán Nyoo chihin yo. 11Tyicuan ta nyehi̱ tanuña andɨvɨ. Tyicuan ta tuvi̱ noo caballu cuichin. Ta ra yosó chi tɨ nañí ra Ra Ndicha Cha Nɨɨ Iñi Sacuvi Tyiño Nuu Nyoo. Vatyi chihin cha ndaa sacutuñi ra chi ñáyɨvɨ, ta cañi tahan ra chihin cha ña vaha chihin cha ndaa. 12Xiño xaan chɨtɨ nuu ra tari cha cayú ñuhu. Ta cuaha xaan corona yɨhɨ́ xiñi ra. Ta nyaá noo sɨvɨ chi ra cha noo tuhun ri maa ra chitó ra ñáá sɨvɨ nyaá chi ra. 13Ta ñihnó ra noo sahma iñi nɨñɨ. Ta maa ra nañí ra Tuhun Cahán Nyoo. 14Ta canyicón sɨndaro andɨvɨ chi ra, cañihnó ra sahma linu finu, sahma cuichin ta ndɨɨ. Ta cayosó ra caballu cuichin. 15Ta chichi yuhu ra nañí Tuhun Cahán Nyoo cuan, quitá noo mityi cha xaan nɨ nduvi chiyo yuhu, vatyi chihin tuhun cahán ra cusañicuehe ra ñáyɨvɨ iyó sɨquɨ ñuhu ñayɨvɨ̱. Ta ñihi cunyaca ñaha ra chi ñu tari chihin noo yutun caa. Maa ra cutachi tuñi ra chi ñu tari noo ra cha sacunyihi tɨchaha ndɨvɨ chihin chaha ra. Ta cusacoho ra vinu uva chi ñu, ta ihya cuñí chi catyí tyi cuxaan Nyoo chihin ñu ta cutachi tuñi ra chi ñu vatyi chaha xaan ñu tɨsɨhɨ chi Nyoo ra iyó tandɨhɨ tunyee iñi chii. 16Ta nu sahma ra ta nu sɨhɨn ra cuan nyaá letra cha catyí tyehe caa: “Ihya cuví Ra cuví nuu chi tandɨhɨ rey. Ta ican ra cuví nuu chi tandɨhɨ ra nyacá ñaha.” 17Tyicuan ta nyehi̱ chi nonga ángel nanyaá ra nu ñanyii. Ta chihin tandɨhɨ fuerza ra canachaa̱ ra chi tandɨhɨ saa cha candavá ityi andɨvɨ, ta catyí ra chi tɨ: ―Ña̱ha ndo ta ca̱ndu ɨɨn ri ndo vatyi cuxiñi ndo cha chaha̱ Nyoo cachi ndo. 18Vatyi ca̱chi ndo coño ra cacuví rey ta ra cuví nuu chi sɨndaro ta chi ra ndachan xaan saha chii. Ta ca̱chi ndo coño caballu ta coño ñuhu ra cha cayosó chi tɨ. Ca̱chi ndo coño tandɨhɨ ra, vasɨ ra yori chitoho o ra iyó chitoho, vasɨ ra nyihi o ra chahnu ―catyí ra chi saa. 19Tyicuan ta nyehi̱ chi quɨtɨ quiñi caa cuan ta chi ra cacuví rey cha iyó sɨquɨ ñuhu ñayɨvɨ̱ chihin sɨndaro cuenda ra, vatyi candu ɨɨ̱n ri ra vatyi cacañi tahan ra chihin ra yosó caballu cuichin cuan ta chihin sɨndaro cuenda ra. 20Ta tɨɨ̱n ra chi quɨtɨ quiñi caa cuan ɨɨn ri chihin ra cuví profeta cuendu cuan, vatyi chihin nuu quɨtɨ quiñi caa cuan ta sacuvi̱ ra cuendu cuan milagru, ta sandavi̱ ñaha ra chi ñáyɨvɨ cha chaha̱ chi cunyaa tuñi quɨtɨ quiñi caa cuan, ta chi ñu sacahnú chi xiñahñu tɨ. Ta nyitó nyitó ra ta tuchi ra yosó caballu cuichin chi nɨnduvi ra nu ñuhu̱ cha cayú chihin azufre. 21Ta tandɨhɨ ca ñu cachihi̱ ñu chihin mityi xaan cha quitá yuhu ra cha yosó caballu cuichin cuan. Ta tandɨhɨ maa saa, cachachi̱ xaan tɨ coño ñu.


text: 1Cunanga ñaupagma rishunchi. Cristomanda punda chi ashca cutin yachaushcataga cunan saquishami shuc yuyaiyuc rucu runacuinta Jesushuan purinamanda mas yachashun. Ama cai punda yachachishcagunata mas cuintashun casna: Chi huañuima apana jiridsa rashcagunata saquishun nisha yachachinata, Yaya Diosta quirina manguichi nisha yachachinata saquishun canguna basta yachashcamanda. 2Chasnallata bautisarinamanda yachachinatas, Diosta sirbingahua tucuc runahua uma jahuaibi maquita churanamanda yachachinatas, huañushcaguna cuti causarinamanda yachachinatas, chasnallata taripana punzhamanda yachachinatas cunan saquishun. Canguna chigunata basta yachac acpimi chigunamanda mas yachachinata mana munanchichu. 3Astahuan Yaya Dios munacpi mas shuc mushuc yachanata yachachisha catingaraunchi. 4Maican runas Diospa quishpina shimita uyac asha, jahuapachamanda shamuc Cristota quiric asha, Diospa Samai ushaihuan puric asha, Diospa shimi ali acta yachac asha, Yaya Dios huiñai ushac chasnallata tucuita mandac actas yachashallata Jesusta ña saquishaga mana cuti quishpichitucungachu. 6Maican runa chigunata yachashallata saquishaga paihua shungüibi Diospa churita cuti cruspi huanchishcacuinta ran, tucui runagunahuacpi paita mana balichishcata ricuchin. Chasnamandami cuti quishpichishca tucunataga mana ushan. 7Chi tunu runa mana balic allpacuinta man. Randi ali allpaiga tamia jucuchicpi muyu ashca aparishcata amu pallashami cushiyan. Chasna acpi Dios bindisiashca nishca allpa man. 8Randi mana balic allpaiga cashas huitas huiñacpi mana balic tucun, saquinalla. Chihuasha rupachishca tucungami. 9Chasna agllaita ñucanchi canguna mana chi runacuinta actaga yachanchi llaquishca huauquiguna. Astahuanbas canguna alita rasha causashcamandami quishpichishca acta yachanchi. 10Yaya Dios pai alita rac ashcamanda canguna rashcagunata mana cungaringachu. Chasnallata canguna paita llaquisha paihua runagunata yanapaushcata pai yachanmi. 11Chasnallata caran shuc canguna puchucaigama tucui shunguhuan alita rasha catinauchun nisha munanchi. Chasna racpi Yaya Diosca canguna cushi chapaushcata cungami. 12Chasnallata mana munanchichu canguna quilla anata, randi sinzhi aichi. Dios paihua ali charishcagunata paihua runagunama cungami. Tucui runagunas Jesusta quirisha ali shunguhuan chapashaga chita japingami. Canguna paigunacuinta causanauchun nisha munanchi. 13Yaya Diosca callari uras pai alita rangaraushcata huañuc apayaya Abrahanma rimara. Ñáa Diosmanda mas yali jatun mana pihuas tiyacpi pai quiquin shutillatata japisha rimara sirtu an nisha. 14Pai Abrahanma rimasha casna nira, ñuca canda sirtupacha ashcata bindisiasha yanapashcanguimi, canmanda ashcata mirachishami. 15Paita chasna rimacpi Abrahanga unaita ahuantasha chapashcamanda Yaya Dios canda cushami nishcataga japira. 16Maican runa sirtupacha nini nisha rimashaga paimanda mas balic runahua shutita japisha rimanmi. Chasna rimacpi pai mana yanga llullasha rimacta yachanchi. 17Ñáa Diospas munara pai cushcataga japingarauc runaguna ñuca mana cambiashachu nishcata alita yachanauchun nisha. Paiguna pai sirtu pactachic acta yachanauchun nisha paihua quiquin shutillatami japira. 18Pai cungaraushca shimitas chasnallata paihua shutihuan rimashcatas ishcandita ñucanchima cushca. Pai mana llullac ashami pai rimashcaga sirtu an. Chita yachashami ahuantanchi. Chihuanmi tucui ñucanchi paihuagma mayanyamusha quishpichishca tucungahuaca chapaunchi. 19Chasna chapacpi shuc canuata alita huatashcacuinta Diospa huiñai quishpichinaga ñucanchi causaita alita sinzhiyachin ñucanchi cai munduibi ama pandaringahua. Chasna quirisha chapaushaga Diospa huasi ucuibi huarcuriac llachapahuashama yaicunata ushanchimi Dios tiyana sumac cuarto ucuma. 20Chi ucumaga Jesusca jahuapachama rina ñambita ñambisha riucuinta ñaupata rira. Ñáucanchiraicumi Yaya Diospacpi huiñaigama jatun pagri amu tucushca Melquisedeccuinta.


text: 1Señor Diosmi Moisesta nirqan: 2–Aaronta niy: Candeleroq qanchis lamparachankunata k'allman pataman churaspaqa, ñawpaqen ladoman k'anchananpaq hinapunin churanki, nispa. 3Hinan Aaronqa Señor Diospa Moiseswan kamachisqanta hunt'arqan, chaymi lamparachakunata ñawpaqen ladoman k'anchananpaq churarqan. 4Candeleroqa qorimanta takaspa ruwasqan karqan chakinmanta lamparacha churanakama. Señor Diospa Moisesman rikuchisqan rikch'ayman hinan candeleroqa ruwasqa karqan. 5Señor Diosmi Moisesta nirqan: 6–Leví runakunata Israel runakuna ukhumanta t'aqaspaykin ch'uyanchanki. 7Kay hinatan paykunata ch'uyanchanki: Ch'uyanchana unuwanmi paykunata ch'aqchunki. Paykunataq cuerpo suphunkuta llapanta k'isukunqaku, p'achankutapas t'aqsakunqaku, ahinapin ch'uya kapunqaku. 8Chaymantataq paykunaqa huk torillota hap'inqaku ruru ofrendantinta, chay ofrendaqa aceitewan ñut'u hak'uwan pitusqan kanqa. Qantaq huk torillota hap'inki hucha pampachay sacrificiopaq. 9Hinaspa Leví runakunata Ñoqawan Tupana Karpaman qayllaykuchinki, llapan Israel runakunatataq huñuykunki. 10Chaymantataq Leví runakunata ñawpaqeyman asuykachimunki, Israel runakunataq paykunaq uman pataman makinkuta churaykunqaku. 11Aaronmi Leví runakunata t'aqapuwanqa Israel runakunaq ofrendanta hina. Ahinapin Leví runakunaqa ñoqata serviwanankupaq t'aqasqa kanqa. 12Hinamantataq Leví runakunaqa torillokunaq uman pataman makinkuta churanqaku, chaymi huknin torillo hucha pampachay sacrificio haywasqa kanqa, hukkaq torillotaq ruphachina sacrificio haywasqa kanqa, Leví runakuna ch'uyanchasqa kananpaq. 13Hinallataq Aaronman churinkunamanwan Leví runakunata qayllaykachinki, hinaspan paykunata haywawanki ñoqapaq ofrendata hina. 14Ahinapin Leví runakunata t'aqanki Israel runakuna ukhumanta ñoqapaq kanankupaq. 15Ch'uyanchasqayki sapaqchasqayki qhepatataq paykunaqa Ñoqawan Tupana Karpapi llank'aq hamunqaku. 16Llapan Israel runakuna ukhupiqa paykunan ñoqapaq t'aqasqapuni kanku. Ñoqaqa Israel runakunaq llapan phiwi churinpa rantinpin Leví ayllu runakunataqa akllakurqani, 17ñoqamanmi tupawan Israel runakunaq llapan phiwi churinkunaqa, hinallataq uywankuq llapan ñawpaq wachay uñankunapas. Egipto suyu runakunaq phiwi churinkunata wañuchishaspaymi, Israel runakunaq phiwi churinta ñoqapaq t'aqakurqani, 18paykunaq rantinpitaqmi Leví runakunata akllakurqani. 19Leví ayllutaqa Israel ayllukuna ukhumanta t'aqaspaymi Aaronman churinkunamanwan qokuyta hina qorqani Israel runakunaq rantinpi Ñoqawan Tupana Karpapi llank'anankupaq, Israel runakuna karpaq ch'uya kanchanman asuykuspa muchuchisqa kanankuta hark'anankupaqwan, nispa. 20Hinan Moisesqa Aaronpiwan llapan Israel runakunapiwan Leví runakunamanta Señor Diospa kamachisqanta hunt'arqanku, Señor Diospa Moisesta kamachisqanman hina. 21Leví runakunan ch'uyanchakurqanku, p'achankutapas t'aqsakurqanku, hinan Aaronqa ofrendata hina paykunata Señor Diosman qorqan, hinaspataq hucha pampachay sacrificiota haywarqan paykuna ch'uyanchasqa kanankupaq. 22Tukuy chaykuna qhepatataq Leví runakunaqa Dioswan Tupana Karpata rirqanku llank'anankupi llank'aq, kamachiqninkutaq karqan Aaronwan churinkunapiwan. Señor Diospa Moisesta kamachisqanman hinan Leví ayllu runakunawan ruwarqanku. 23Señor Diosmi Moisesta nirqan: 24–Leví runakunaqa iskay chunka phisqayoq watayoq kashaspanmi Ñoqawan Tupana Karpapi llank'ayta qallarinqaku, 25samapunqakutaq llank'anankumanta phisqa chunka watayoq kashaspa. 26Chay qhepataqa llank'aq-masinkunata yanapanmanmi llank'anapi, ichaqa manan llank'aq churasqa hinañachu llank'anqa. Ahinatan Leví runakunaq llank'anantaqa wakichinki, nispa.


text: 1Llaqta umalli runakunataq Jerusalenpi tiyarqanku. Wakin runakunan sortearqanku sapanka chunka familiamanta huk familiata akllanankupaq. Chay akllasqa familiakunan Jerusalén ch'uya llaqtapi tiyaq rinanku karqan, wakin runakunataq llaqtankupikama qhepakurqanku. 2Runakunan samincharqanku hayk'an kikinkumanta Jerusalenpi tiyanankupaq rimariqkunata. 3Wakin Israel runakunañataq, sacerdotekuna, Leví runakuna, Diospa wasinpi llank'aqkuna, Salomonpa kamachinkunaq mirayninkuna, Judapi tiyarqanku sapanka llaqtankupi hallp'ankupikama. 4Kaykunan Jerusalenpi tiyaq Judá ayllumanta, Benjamín ayllumanta umallikuna karqan: Judá ayllumanta: Uziaspa churin Ataías, paypa ñawpa taytankunan karqan Zacarías, Amarías, Sefatías, Mahalaleelpiwan, paykunan Farespa mirayninmanta karqanku. 5Barucpa churin Maasiaspa ñawpa taytankunan karqan: Colhoze, Hazarías, Adaías, Joiarib, Zacarías, Silonipiwan. 6Farespa mirayninmanta llapan Jerusalenpi tiyaqkunan tawa pachak soqta chunka pusaqniyoq allin qharikuna karqanku. 7Benjamín ayllumanta: Mesulampa churin Salupa ñawpa taytankunan karqan: Joed, Pedaías, Colaías, Maasías, Itiel, Jesaiaspiwan. 8Hinallataq Salupa wawqen Gabai, Salaipiwan, llapanku karqanku Benjamín ayllumanta isqon pachak iskay chunka pusaqniyoq. 9Umallinkutaq Zicriq churin Joel karqan, payman qatiq llaqta umallitaq Senuaq churin Judá karqan. 10Sacerdotekunamanta: Joiaribpa churin Jedaías, Jaquín, 11Hilciaspa churin Seraiaspiwan. Seraiaspa ñawpa taytankunan karqan: Mesulam, Sadoc, Meraiot, Ahitobpiwan. Ahitobmi karqan Diospa wasinpi umalli sacerdote. 12Diospa wasinpi llank'aq-masinkunataq pusaq pachak iskay chunka iskayniyoq karqan. Jerohampa churin Adaiaspa, ñawpa taytankunan karqan: Pelaías, Amsi, Zacarías, Pasur, Malquiaspiwan. 13Adaiaspa ayllunkunaqa iskay pachak tawa chunka iskayniyoq umalli runakunan karqanku. Azarielpa churin Amasaipa ñawpa taytankunan karqan Azai, Mesilemot, Imerpiwan. 14Amasaipa ayllunmantan pachak iskay chunka pusaqniyoq allin maqanakuq qharikuna karqan. Umallinkutaq Gedolimpa churin Zabdiel karqan. 15Leví runakunamanta: Hasubpa churin Semaías, paypa ñawpa taytankunan karqan Azricam, Hasabías, Bunipiwan. 16Sabetaiwan Jozabadwanmi, Leví runakunaq umallinkuna karqanku, Diospa wasin qayllapi llank'anakunata llank'achiq. 17Mecaiaq churin Matanías, paypa ñawpa taytankunan karqan Zabdi, Asafpiwan. Mataniasqa Diospa wasinpi takiqkunata takichiqmi karqan, paykunan mañakuy horas yupaychayta gracias qoytawan takirqanku. Bacbuquiasmi wawqen Matanías yanapaq karqan. Samuaq churin Abda, paypa ñawpa taytankunan karqan Galal, Jedutunpiwan. 18Ch'uya llaqtapi tiyaq llapan Leví runakunan iskay pachak chunka tawayoq karqanku. 19Punku qhawaqkunamanta: Acub, Talmón, wawqenkunapiwan. Paykunan punkukunata qhawaq karqanku, pachak qanchis chunka iskayniyoq. 20Wakin Israel runakuna, sacerdotekuna, Leví runakuna Judapi tiyarqanku sapanka llaqtankupi hallp'ankupikama. 21Diospa wasinpi llank'aqkunataq Ofel nisqa moqo qallariypi tiyarqanku, umallinkutaq Ziha, Gispapiwan karqan. 22Jerusalenpi tiyaq Leví runakunaq umallintaq Baniq churin Uzi karqan. Ñawpa taytankunan karqan Hasabías, Matanías, Micaiaspiwan. Uziqa Asafpa mirayninmantan karqan, Asafpa mirayninkunan Diospa wasinpi takikunata takichiq karqanku. 23Ñawpaqñan reyqa takiqkunapaq kamachikusqa t'aqankuman hina sapa p'unchay takichinankupaq. 24Judá ayllu Zeraq mirayninmanta Mesezabeelpa churin Petaiastaq Israel runakunaq tukuy kawsayninmanta Persia reyman willaqpaq churasqa karqan. 25Wakin Judá ayllu runakunataq tiyarqanku Quiriat-arba llaqtapi, Dibón llaqtapi, Jecabseel llaqtapi, 26Jesúa llaqtapi, Molada llaqtapi, Bet-pelet llaqtapi, 27Hazar-sual llaqtapi, Beerseba llaqtapi, 28Siclag llaqtapi, Mecona llaqtapi, 29En-rimón llaqtapi, Zora llaqtapi, Jarmut llaqtapi. 30Zanoa llaqtapi, Adulam llaqtapi, Laquis llaqtapi, Azeca llaqtapiwan, sapanka ayllunkupi hallp'ankupikama. Ahinatan Beersebamanta Hinom Wayq'okama tiyarqanku. 31Benjamín ayllu runakunataq tiyarqanku Geba llaqtapi, Micmas llaqtapi, Aía llaqtapi, Betel llaqtapi ayllunkunapiwan, 32Anatot llaqtapi, Nob llaqtapi, Ananías llaqtapi, 33Hazor llaqtapi, Ramá llaqtapi, Gitaim llaqtapi, 34Seboim llaqtapi, Nebalat llaqtapi, 35Lod llaqtapi, Ono llaqtapi, Llank'aqkunaq Wayq'on nisqapiwan. 36Judá ayllu hallp'api tiyaq Leví runakunaq wakin t'aqankunataq Benjamín aylluman tiyaq ripurqanku.


text: 1Ñoqan nirqani: Imaynachus kawsasqaytan qhawakusaq ama simiywan huchallikunaypaq, senq'apawanmi simiyta senq'apakusaq millay runakunaq qayllanpi kashaspa, nispa. 2Upallakurqanin, manan rimarirqanichu, anchataña upallakuqtiymi nanayniypas astawan sinchiykuwarqan, 3sonqoymi sansariwarqan. Chaypi yuyaykushaqtiymi sonqoyqa astawan rawrariwarqan, hinaspan rimayta kacharirqani: 4Señor Diosníy, imayna tukukunayta willaykuway, hayk'a unay kawsanaytapas willaykuway. ¡Qhaphra kasqaytan yachakuyta munani! 5Manan unaytachu kawsachiwarqanki, wataypas ñawpaqeykipiqa manapas kanmanchu hinallan. ¡Arí, llapa runaqa huk samay hinallan! 6¡Arí, llapa runaqa llanthu hinallan! ¡Arí, yanqapaqmi llakipakun! Qhapaq kaykunatan huñun, manataq yachanchu pichus chaykunata hap'inanta. 7Kunanri, Señor Diosníy, ¿imatañataq suyakusaq? Qantan suyakushayki. 8Tukuy huchallikusqaykunamanta qespichiway. Ama mana yuyayniyoqwan asipayachiwaychu. 9Upallakurqanin, manan rimarirqanichu, qanmi chayta ruwarqanki. 10Amaña hasut'iwayñachu, makiykiq k'irisqanmi unphuyapushani. 11Huchallikusqanmanta muchuchispaykin runata wanachinki, aswan munasqantan thuta hina k'utunki. ¡Arí, llapa runaqa huk samay hinallan! 12Señor Diosníy, mañakusqayta uyariykuway. ¡Waqyakusqayta uyariykuway! ¡Waqashasqayta rikuspa ama upallakuychu! Wak llaqtayoqmi qanpaqqa kani, lliw ñawpa taytaykuna hina qorpachasqallan kani. 13Amaña phiñasqa qhawariwayñachu asllatapas kusirikunaypaq, manaraq ripushaqtiy, manaraq chinkaripushaqtiy, nispa.


text: 1Chaymanta Jesuska chay milagruta rurashkanwasha Jerusalenman rirkan fiestata pasak. Tukuy wata ñukaykuna judiyu runakuna Tata Diosta kuyashpa chay fiestata rurak kanisapa. 2Jerusalen llaktaman ovejakuna yaykunan punku ladunpi suk sumak tantanakudu kocha tiyan. Chay kochapa shutin Betsata. Chayllapi pichka tambukuna tiyarkan. 3Chaypi aypa unkudu runakuna samaksapa. Sukkuna mana kawakuyta atipak karkansapa. Sukkuna mana puriyta atipak karkansapa. Sukkuna mana nima kuyuy atipak karkansapa. 4Mana ni pi yachashkan ora Tata Diospa angelnin chay yakuta kuyuchik. Chay angel yakuta kuyuchiptin maykan runa ñawpakta chay yakupi yaykuk unkuyninmanta alliyak. Chayrayku aypa unkudu runakuna alliyanayashpa shuyaksapa angel chay yakuta kuyuchinanpa. 5Chay unkudukunawan tantalla suk runa kimsa chunka pusak watata unkudu karkan. 6Jesus chaypi chayashpana payta kawarkan. Aypa watakunata unkudu kawsashkanta yachashpa tapurkan: —¿Munankichu alliyayta? 7Chashna Jesus tapuptinna chay runaka willarkan: —Señor, yaku kuyuptin mana ni pi churawak runa tiyanchu. Ñuka sukaman yaykunayaptini sukmi mishawashpa yaykun. 8Chaypina Jesuska willarkan: —¡Atarimuyna! ¡Kamillaykita apishpana rillay! 9Chashna Jesus willaptin chay unkudu runaka alliyarkan. Chaypina kamillanta apishpa kushikushpana kallarirkan puriyta. Chay diya karkan samana diya. 10Chayrayku judiyu awtoridarkuna chay alliyadu runataka willarkansapa: —Kunanka samana diyami. Ñukanchikunapa killkadunchikunapi willawanchisapa samana diya ama nimata apananchikunapa. Chayrayku chay kamillaykita ama apaychu. 11Chashna michaptinkunana chay runaka aynirkansapa: —Chay alliyachiwak runami willawashka: “Kamillaykita apishpa rillay.” 12Chaypina chay awtoridarkunaka tapurkansapa: —¿Pití chay “kamillaykita apishpa rillay” willashuk runaka? 13Chashna tapuptinkuna chay runaka mana riksirkanchu pimi alliyachishka nishpa. Jesus alliyachishkanwasha chay aypa runakunapa chawpinkunapi yaykushpa pakakurkan. 14Chaymanta Tata Diospa wasinpi Jesuska chay alliyachishkan runataka tarirkan. Chaypi willarkan: —Mash uyariway. Ñami alliyaduna kanki. Amana kutin uchallikuynachu ama ashwanta sufrishpa kawsanaykipa. 15Chashna willaptinna chay runaka awtoridarkunata rirkan willak Jesus alliyachishkanta. 16Samana diya chay unkuduta alliyachishkanrayku chay awtoridarkunaka Jesusta chiknirkansapa. 17Chikninankunata yachashpa Jesuska willarkansapa: —Tatayni Dioska tukuy diya tukuy runakunata yanapansapa. Ñukapish iden Tataynishina tukuy diya tukuy pita yanapaykani. 18Chashna willaptinkuna chay awtoridarkunaka Jesusta sukaman munarkansapa wañuchiyta samana diya rikchak layata ruraptin. Paykunaka ashwanta chiknirkansapa runalla kashpa Tata Dioswan igualanakunayashpa rimaptin Tata Dios kikinpa tatan kananta. 19Chashna chay awtoridarkuna wañuchinayaptinkuna Jesuska willarkansapa: —Mash allita uyariwaychi. Tata Diospa chaylla wambran kashpayni kikinimanta mana atipanichu nimata rurayta. Tatayni Dios rurananta kawashpara chayllata rurani. Tatayni ruraykananllata ñukapish rurani. 20Tataynika sukaman ñukata kuyawan. Rikchak laya rurananta yachachiwan payshina ñukapish ruranaynipa. Kunanmantapacha yanapawanka ashwan almirana milagrukunata ruranaynipa. Chayta kawashpaykichi sukaman almirankichi. 21Tatayni Dioska wañudu runakunata atipan kawsachimuyta paywan kuyanakushpa kawsanankunapa. Payshina ñukapish tukuy munashkayni runakunata kawsachimuni. 22Chaymanta Tatayni Dioska mana ni pita chatakunchu. Payka willawashka ñuka willanaynipa pitami kastiganka pitami perdonanka nishpa. 23Chashna Tata Dios willawaptin tukuy runakuna ñukata iden Tataynitashina kuyawanankuna tiyan. Mana kuyawashpankunaka kachamuwak Tataynitapish mana kuyansapachu. 24Allita willaykichi. Kankuna yachachikunaynita kreyinaykichi tiyan. Kachamuwak Tata Diostapish kreyinaykichi tiyan. Chashna yachachikushkaynita kreyiptikichika mana tukuyniyukta kawsankichi. Mana ninamanchu rinkichi. Wañudu kanaykichimanta kawsamunkichi. 25Allita willaykichi. Suk tiempu chayamunka chay tiempuka ñami chayamushkana ñuka Tata Diospa wambran yachachikuptini aypa uchasapakuna uyariwanankunapa. Chay uchasapakunaka iden wañudukunashinami. Yachachikuptini tukuy uyariwakkuna mana tukuyniyukta Tata Dioswan tantalla kawsankasapa. 26Tata Dioska kikinllamantami mana tukuyniyukta kawsan. Chaymanta pay munaptin ñukapish chaylla wambran kashpayni kikinillamanta mana tukuyniyukta kawsani. 27Tatayni kay allpaman kachamuwashka runa kanaynipa. Chayrayku ñukata willawashka tukuy runakunata willanaynipa pikunami allita rurashka pikunanami mana allitachu rurashka nishpa. 28Chashna ñuka yachachikuptini ama almiraychichu. Suk tiempu chayamunka ñuka kayaptini tukuy wañudu runakuna uyariwanankunapa. 29Chaypina pampadu kashkankunamanta llukshimunkasapa willanaynipa maymanmi rinkasapa nishpa. Tukuy allita rurashpa kawsak runakunata yaykuchishasapa sielupi Tata Dioswan mana tukuyniyukta kawsanankunapa. Tukuy mana allita rurashpa kawsak runakunata mana tukuyniyuk ninaman kachashasapa. 30Jesuska yachachikuyllapi katirkan: —Kikinillamanta mana nimata atipanichu rurayta. Tatayni Dios munashkantashina willani pimi allita rurashka pimi mana allitachu rurashka nishpa. Ñuka mana kikinipa munanaynitachu rurani. Chayrayku kuskanpi willani pimi allita rurashka pimi mana allitachu rurashka nishpa. 31Ñuka rimani Tata Diospa wambran kanaynita. Ñuka sapallayni chayta rimaptinika kankuna rimankichiman llullakunaynita. 32Mana ñukallachu chashna rimani. Tata Diospish rimashka ñuka wambran kanaynita. Chashna Tata Dios rimashpa mana llullakunchu. 33Kankunaka runakunata kachashkankichi Juanman ñukapa tapukuk. Payka allita willashushkankichi ariya ñuka Tata Diosmanta shamudu runa kanaynita. Chayta willashushpaykichi kuskanpi willashushkankichi. 34Chashna Juan ñukapa allita willashuptikichipish mana payllachu chayta willashushkankichi. Tatayni Diospish willashushkankichi paypa wambran kanaynita. Chayta willaykichi uchaykichimanta Tata Dios perdonashunaykichipa. 35Juanka Tata Diospa rimananta yachachishushpaykichi suk alkusashina lusichishurkankichi. Chashna yachachishuptikichi suk tiempullapa payta uyarishpa kushikushpa kawsarkankichi. 36Juanka willashurkankichi Tata Diosmanta shamudu runa kanaynita. Ñuka almirana milagrukunata rurashpayni Juanmanta ashwan allita yachachiykichi Tata Diosmanta shamushkaynita. Chay milagrukunata ruraptini atipankichi yachayta Tata Dios kachamuwashkanta. 37Kachamuwak Tatayni Diospish willashurkankichi ñuka wambran kanaynita. Chashna willashuptikichipish kankunaka mana payta uyarinayashkankichichu nima kasunayashkankichichu. 38Tata Dios kachamuwashkanta mana kreyishpaykichi paypa rimanantapish mana shunkullikunkichichu. 39Tata Diospa killkadunta kuti kuti leyishpa yachakunkichi. Sukaman yuyankichi chashna sukaman leyishpa Tata Dioswan mana tukuyniyukta kawsanaykichita. Chay leyishkaykichi Tata Diospa killkadunka riman ñuka Tata Diosmanta shamudu runa kanaynita. 40Chayta leyishpaykichipish mana ñukata kreyiwanayankichichu Tata Dioswan mana tukuyniyukta kawsanaykichipa. 41Kankuna munawaptikichi mana munawaptikichipish mana nimananchu. 42Ñuka kankunata allita riksishpayni yachani Tata Diosta mana kuyanaykichita. 43Tata Dios kachamuwaptin shamushka kaptinipish mana nima kasuwanayankichichu. Chaykamanka suk runa kikinpa yuyayninmanta yachachikuk shamuptinka paytaka kunanlla uyarinkichiman. 44Mana Tata Diosta kuyashpaykichi kankunapura sukwan sukwan sukaman alabanakunkichi. Mana sapallan Tata Dios alabashunaykichitachu munankichi. Chayrayku mana atipankichichu ñukata kreyiwayta. 45Ama yuyaychichu ñuka Tatayni Diospi kankunata chatanaynita. Suk chatashuknikichi runami tiyan. Payka Moisesmi. Paypa killkadunta leyishpaykichi yuyankichi allita Tata Dioswan kawsanaykichita. 46Chashna yuyashpaykichipish manami paypa killkadunta kreyinkichichu. Moiseska killkarkan ñuka shamunaynita. Chayrayku paypa killkashkanta kreyishpaykichika ñukatapish kreyiwankichiman. 47Mana Moisespa killkashkanta kreyishpaykichika mana ñuka willashkaynitapish kreyinkichichu. Chashna Jesuska chay chiknik runakunata willarkansapa.


text: 1Y c'are' re 'angel xuc'ut jun rakan-ya' chinoch re camas ch'ajch'oj, re rakan-ya' re niyi'o c'aslen. Re rakan-ya' re', can ancha'l vidrio titzu'un y nalax-pa anche' c'o-va re lok'olaj ch'acat chin re Dios y re Jesucristo re ancha'l oveja. 2Y re rakan-ya' re niyi'o c'aslen, mero pa nic'aj cha re calle principal chin re tenemit nak'ax-va. Y can che ca'e' ruchi' re rakan-ya' ye'q'uiy c'a re che' re ye'yi'o chuka' c'aslen, y doce bey niquiya' quivach jun juna'. Re che' re ye'q'uiy chuchi' re rakan-ya', can ic'-ic' niquiya' quivach. Y re quixak re che' re', can ndoc cak'om re je'pitinak chupan ronojel naciones. 3Y chire' can man jun chic re xtika-ta xabanchique castigo chin re Dios pa rue', roma manak chic mac. Roma chire' c'o-va re lok'olaj ch'acat chin re Dios y re Jesucristo re ancha'l oveja. Y re rusamajela' re jec'o chire', jare' re xque'samajin richin. 4Y chire' can xtiquitz'at quivach riq'uin. Y chuka' re nic'aj-quivach can xtiquic'uaj re rube'. 5Chire' chupan re tenemit re', man jun bey xtik'ukumar-ta che nik'ok'a-ta-ka. Y conojel re jec'o chupan re tenemit re', camanak xtoc-va chique re rusakil jun l'ampara o re rusakil re k'ij. Roma can ja re Dios re Ajaf re xtisekresan quichin. Y re jec'o chire', jare' re xque'bano gobernar chin nojel tiempo. 6Y re 'angel xubij chua: Re ch'abal re' can katzij y can otz che naban confiar-avi' riq'uin. Roma can ja re Kajaf Dios re xyi'o ch'abal pa tak c'anma re rusamajela' reja' re xbex profetas chique, can ja chuka' reja' re takayon vichin yen re yin ru-'angel chin che ninya' rutzijol chiva yex re yix rusamajela', chij re xque'banataj-yan. 7Y re Jesucristo xubij: Yinapon-yan-ka iviq'uin. Otz-quibanoj conojel vinak re ye'niman re nubij re Dios chupan re jun libro re'. 8Y ja yen Juan, re xinc'axan y xintz'eto ronojel re'. Y jac'a tak je'nc'axan y je'ntz'eton chic-ka, jare' tak xinxuque' chach re 'angel re xc'utu ronojel re' chinoch. Xinxuque' chach chin ninya' ruk'ij. 9Pero re 'angel re' xubij chua: Man taya' nuk'ij yen. Yen chuka' xa yin jun rusamajel re Dios, junan aviq'uin rat y quiq'uin re nic'aj chic rusamajela' re Dios re nibex profetas chique, y yin junan chuka' quiq'uin re ye'niman re ch'abal re je'tz'iban chupan re libro re'. Can ja re Dios taya' ruk'ij, xcha' chua. 10Y re 'angel re' xubij chuka' chua: Re ruch'abal re Dios re tz'iban chupan re jun libro re', man tavovaj. Can tatzijoj. Roma re k'ij chin che ye'banataj re nubij, xa can nakaj chic c'o-va. 11Mare' re vinak re man choj-ta ruc'aslen, tubana-na c'a re nrajo'. Y re ac'ayon jun c'aslen tz'il, tubana-na c'a re nurayij. Jac'a re choj quic'aslen, man tiquijal rubanic. Y re ch'ajch'oj quic'aslen, can quire' c'a tiquibana-apo. Can tiquijacha' re c'anma cha re Dios nojel tiempo. 12Y re Jesucristo xubij: Can katzij-va che yinapon-yan-ka iviq'uin, y cada jun can c'o ruq'uixel xtinc'uaj-ka cha. Y can andex rubanic re quibanabal, can quire' chuka' re ruq'uixel xtiquic'ul. 13Y can jac'a yen re nabey y can ja chuka' yen re ruq'uisibal. Can jac'a yen re xintz'ucu-pa ronojel y can jac'a chuka' yen re xquinq'uiso pa rue' ronojel. Yen can yin ancha'l-va c'a re nabey y re ruq'uisibal letra. 14Otz-quibanoj re nich'ojersas quic'aslen, roma re can je ch'ajch'oj, can c'o qui-derecho cha rach re che' re niyi'o c'aslen, y ye'tiquir chuka' ye'k'ax pa tak puertas chin che ye'oc chupan re c'ac'a tenemit. 15Jac'a re vinak itzel quic'aslen, man xque'tiquir-ta xque'oc-apo chupan re tenemit. Y quire' chuka' xtiban chique re brujos, re achi'a' y re ixoki' re niquicanola-qui' chin ye'macun, re aj-banoy tak camic, re ye'yi'o quik'ij im'agenes re xa vinak je'banayon-ka, y re can nika chiquivach niquitz'uc tzij. Cama-va xque'oc-ta chupan re c'ac'a tenemit. 16Y yen re Jes'us ntakon re nu-'angel chin che ninsekresaj ronojel re' chiquivach ronojel iglesias. Y ja yen re yin rey-rumam can re Rey David. Y can ja chuka' yen re Jun re ancha'l nema-ch'umil re ndel-pa cumaj-yan, re m'as nich'abin. 17Y re Esp'iritu Santo y re k'apoj ixok re xc'ule' riq'uin re Jesucristo, niquibij: Quixampa. Y re ye'c'axan, can tiquibij chuka': Quixampa. Y re nichake'j ruchi' y can nrajo' nipa, tipa, y tukumu' re ya' chin c'aslen. Y re ya' re' xa man lak'on-ta xa nisipas. 18Y nimbij chique conojel re ye'c'axan re nubij re Dios chupan re jun libro re', che vo xa c'o c'a jun re nuya' rue' re c'o chupan re libro re', can quire' chuka' xtiban cha re castigo re xtuya' re Dios pa rue' re nibano quire', y can jac'a re tijoj-pokonal re je'tz'iban chupan re jun libro re' re xtika pa rue'. 19Y vo xa c'o jun re ye'rulisaj-a ch'abal chupan y xa nujal rubanic re nubij re Dios chupan re jun libro re', re Dios can xtuban che man nuc'ul-ta re utzil re niquic'ul re vinak re tz'iban chic quibe' chupan re libro chin c'aslen, y chuka' man xtuya-ta k'ij cha che ndoc-apo chupan re lok'olaj tenemit. Can man c'a xque'oc-ta richin ronojel re cosas otz re nubij chupan re libro re'. 20Y re nisekresan ronojel re', nubij: Ja', can katzij-va che yinapon-yan, nicha'. Y yen Juan nimbij: Am'en. Catampa, Kajaf Jes'us. 21Y can-ta q'uiy utzil xtic'ul chiyixnojel riq'uin re Kajaf Jesucristo. Am'en.


text: 1Jesús Jericó llactara icusha, pasauca. 2Shu Zaqueo nishca runa tiauca, gubirnu cullquira tandachijcuna apumi aca, charij runa. 3Pai Jesusta ricunara munaca, astaun mana ushacachu ashca runauna taucarimushcaraigu, pai ichilla runa asha. 4Ñaupajma callpasha, shu sicómoro yurara sicaca, chi ahuamanda ricungaj. Jesús chita pasanami aca. 5Jesús chima pactamusha, ahuama ricusha runara ricuca, paita nica: “Zaqueo, uctalla irgüi. Cuna punzha ministirin ñuca camba huasii pasiangaj.” 6Shinajpi uctalla irgumuca, cushihua paita chasquicami. 7Tucui runauna caita ricusha piñanauca, Jesús shu uchayuj runahua tiangaj icushcami, nisha. 8Shinajpi Zaqueo shayarisha, Señorda nica: “Señor, shu chaupi ñuca charishcara tsuntsuunama cusha, pimandas umachisha ñuca yapajta apishca ajpi, chuscu cuti yapasha cutichisha.” 9Jesús paita nica: “Cunallara quishpina pactamun cai huasima, pais shu Abrahamba churi ashcamanda. 10Ñuca, Runa Churi, shamucani chingarishcara mascangaj quishpichingajpas.” 11Runauna cai shimiunara uyajpi, Jesús paigunara shu yachachina cuintanara cuintaca, pai ña Jerusalen mayambi tiausha, runauna Dios mandana pacha ñalla ricurina ajta iyanaupi. 12Jesús nica: “Shu valij runa caru llactama rica, chi llacta rey apu tucunara apingaj, chi huasha tigramungaj. 13Pai shu chunga sirvijcunara cayasha, chunga cullquira cuca: “Tarabaichi,” nisha, “ñuca cuti tigranagama.” 14Paihua quiquin llactai tiajcuna paita chijninauca. Runaunara cachanauca paihua huashallai paita rimangaj: “Mana munanchichu can ñucanchi rey apu tucungaj.” 15Pai tigramushcai, rey apu tucushca huasha, cayangaj cachaca chi cullquira cushca sirvijcunara, caran duiñu ganashcara yachangaj. 16Ñaupa runa shamusha nica: “Señor, camba cullquihua chunga cullquira mas ganashcami.” 17Señor paita nica: “Ali sirvijmi angui, alimi rashcangui, can ansallai alira rashca ajpi, can chunga llacta ahuai apu tucungui.” 18Shujpas shamusha, “Señor,” nica, “camba cullquihua pichca cullquira mas ganashcami.” 19Paita shinallara nica: “Cambas pichca llacta ahuai apu tucungui.” 20Shujpas shamusha, “Señor,” nica, “caiga camba cullqui, shu llachapai pillusha huacachisha charicani. 21Canda manzhacani, can shu milli runa ajpi, can mana churashallara apij ajpi, can mana tarpushallara pallaj ajpi.” 22Shinajpi Señor paita nica: “Mana ali sirvij, camba quiquin shimimandallara taripashca angui. Ñuca milli runa ajta yachacangui, ñuca mana churashallara apij, ñuca mana tarpushallara pallaj ajta. 23¿Imarasha ñuca cullquira mana churacangui bancui mirangaj, ñuca tigramushcai ñuca cullquira mirashcandi apingaj?” 24Chihui ajcunara nica: “Paimanda cullquira quichuichi, chunga cullquira charijma cuichi.” 25Paiguna: “Señor” ninauca, “chunga cullquira charinmi.” 26”Shinajpi cangunara nini, charijcunama cushca anga, mana charijcunamanda paiguna charishcahuaras quichushca anga. 27Maspas ñucara chijnijcunara pushamichi caima, paigunara huañuchichi ñuca ñaupajpi.” 28Caita rimashca huasha, Jesús ñaupasha, Jerusalenma sicasha riuca. 29Jesús Betfagé Betanias llactauna mayanma pactamusha, Olivos urcuma pactasha, ishqui yachachishca runaunara cachaca. 30Paigunara nica: “Richi chimbai tiaj ichilla llactama, chihui icusha shu malta buru huatashcara tupanguichimi, pi runas mana ima huras muntashcara. Pascaichi, apamichi. 31Maican runa cangunara tapujpi: ‘¿Imaraigu burura pascaunguichi?’ casna cutipanguichi: ‘Señor caita ministin,’ nisha.” 32Cachashcauna rinaucami, rimashcasna tupanauca. 33Malta burura pascajpi, duiñuuna ninauca: “¿Imarasha pascaunguichi malta burura?” 34Paiguna ninauca: “Señor ministishcaraigumanda.” 35Jesuspajma apamunauca. Paiguna churarinara malta buru ahuai churasha, Jesusta sicachinauca. 36Jesús pasaushcai, runauna paiguna churarinara mandanauca ñambira. 37Olivos urcu irguna mayanma pactajpi, tucui yachachishca runauna cushiyasha, Diosta alabangaj callarinauca, shinzhi caparisha tucui pai munanaita rashcaunara ricushcamanda, 38casna nisha: “¡Bindisiashcami Señorba shutii shamuj rey apu; ahua pachai cushilla tucuchu, ahua pachai sumaj tiachu!” 39Shinajpi runa muntunmanda huaquin fariseoguna Jesusta ninauca: “Yachachij, can yachachishca runaunara piñai.” 40Jesús cutipasha paigunara nica: “Cangunara nini, caiguna upalla ajpi, rumiuna caparinaunmami.” 41Jesús llacta mayanma pactamusha, llactara ricusha huacaca, 42nisha: “¡Canga cuna cai punzhallais riparasha, cushiyanguimaca! Astaun cuna camba ñahuimanda pacashcami. 43Punzhauna shamunaunga ima huras canda chijnijcuna camba muyujta sancaunara churanaunga, canda ishcanaunga, tucui partimanda canda nitimunaunga. 44Canda tulanaungami allpama, shinallara camba churiunandi camba ucui. Shu rumillas mana saquinaungachu shu rumi ahuai, Dios cambajma pasiashca punzhara mana ricsishcamanda.” 45Jesús templo huasii icusha, chihui catujcunara randijcunaras canzhama callpachica. 46Paigunara nica: “Quillcashcami tian, ‘Ñuca huasi shu Diosta mañana huasimi,’ randi canguna shuhuauna uctura rashcanguichi.” 47Caran punzha templo huasii yachachica, astaun sacerdote apuuna, yachaira yachachijcunandi, runauna apuunandi paita huañuchingaj mascanauca. 48Mana ushanaucachu chita ranara, tucui runauna ashca munaihua paita uyashcamanda.


text: 1Chay qhepata Tata Dios parlarqa Abramman mosqoypi jina: Ama manchachikuychu, Abram, imaraykuchus Noqa qampa jark'akojniyki kani. Qampa t'inkaykeqa may chhikapuni kanqa, nispa. 2Abramtajrí kuticherqa: Tukuyta Kamachej Tata Dios, imatataj qowankiri? Qan yachashanki waway mana kasqanta, Damascomanta kamachiy Eliezertaj tukuy imasniytapis herenciapaj jap'ikapunan kasqanta, nispa. 3Abram nillarqataj: Tata Dios, Qan mana qowankichu uj wawallatapis; tukuy imay kajtapis wasiypi nacekoj kamachillaychá herenciapaj jap'ikaponqa ari, nispa. 4Tata Diostajrí kuticherqa: Tukuy imayki kajtaqa kikin wawaykipuni jap'enqa, mana waj runachu, nispa. 5Chantá Tata Diosqa Abramta jawaman pusaspa, nerqa: Qhawariy allinta cielota; ichapis atiwaj yupayta ch'askasta. Ajina kanqa qampa mirayniyki, mana yupay atina, nispa. 6Abramqa creerqa Tata Diospa nisqanta; chayrayku cheqan runapaj qhawasqa karqa. 7Tata Dios nillarqataj: Noqa Tata Dios orqhomorqayki Caldea Ur llajtamanta, kay jallp'ata herenciaykipaj qosunaypaj, nispa. 8Chaymanta Abram nerqa: Tukuyta Kamachej Señor Tata Diosníy, imaynapitaj yachasaj noqapuni kay jallp'ata herenciayta jina jap'ikapunaytari? nispa. 9Diostaj nerqa: Apamuy kinsa watayoj uj wakata, uj cabrata, uj carnerota ima, jinallataj uj jurk'utata, paloma irpatawan, nispa. 10Abram tukuy chay uywasta apamorqa, khuskanmanta khuchuraspataj wakinta ujnin chimpanman, wakintataj ujnin chimpanman churarqa; lijrayojkunatarí mana khallarqachu. 11Chay wañuchisqa uywaspa patanmantaj qharqañas urayk'amorqanku, Abramtaj chaykunata phawaracherqa. 12Chharpuyaykushajtin, Abramqa puñuywan atipachikorqa, laqhayaykojtintaj sinch'i manchachikuy payman jamorqa. 13Chantá Tata Diosqa payman nerqa: Yachay kayta: Mirayniykeqa tiyakonqanku runaj llajtampi, chaypitaj runaj wata runasnin, may k'irinchasqastaj kanqanku tawa pachaj watasta. 14Chantá pichus chay jinata ruwaj nacionta castigasaj, mirayniykitaj ashkha imas aparisqa llojsenqanku. 15Qanqa kusisqa wañupunki, allin machuña kaspa. 16Tawa mita qhepata mirayniykeqa kay jallp'aman kutimullanqataj, imaraykuchus amorreospa sajra ruwaynenqa manaraj kaykamaqa chhikapunichu, nispa nerqa Tata Diosqa. 17Allin laqhayaykuytataj rikhurerqa uj horno, mayta q'oshñishaj. Uj nina k'anchaytaj chay khuchurasqa uywaspa chawpinta kayman jaqayman puriykachasharqa. 18Chay p'unchay Tata Diosqa uj tratota Abramwan ruwarqa: Mirayniykiman qosaj kay jallp'ata. Chaytaj kanqa Egipto Mayumanta, Éufrates jatun mayukama. 19Chay jallp'aqa kashan ceneospata, cenezeospata, cadmoneospata, 20heteospata, ferezeospata, refaitaspata, 21amorreospata, cananeospata, gergeseospata, jebuseospata ima.